ΧΑΒΑΛΕΣ - ΟΙ ΚΑΛΟΚΑΙΡΙΝΕΣ ΠΕΡΙΠΕΤΕΙΕΣ ΤΟΥ ΘΑΝΑΣΑΚΗ\nΝΥΓΜΑ #9 - 25 Μαίου 1995\nΟι καλοκαιρινές περιπέτειες του Θανασάκη\nΓειά σας, είμαι ο Θανασάκης και είμαι πεντέμιση χρονών. Για μένα το καλοκαίρι είναι η αγαπημένη μου εποχή. Μου αρέσει, γιατί πηγαίνω για μπάνιο στη θάλασσα και μου αρέσει πολύ να κάνω μπάνιο στη θάλασσα. Πηγαίνω με τον μπαμπά και τη μαμά σε ένα μέρος που λέγεται Ζούμπερη. Το όνομα δεν μου αρέσει και πολύ, αλλά εκεί από τότε που ήταν μικρή η μαμά έχει ωραία θάλασσα. Παίρνουμε πρωί-πρωί το λεωφορείο που γράφει "Θαλάσσια μπάνια στο Ζούμπερη" και κάνουμε ώρα να φτάσουμε. Στο λεωφορείο δεν περνάω καλά, γιατί έχει πολύ κόσμο. Έχει κάτι χοντρές κυρίες, που με ζουπάνε και με σπρώχνουν, επειδή είμαι μικρός. Επίσης, φωνάζουν στη μαμά μου και της λένε: "Πάρε κυρά μου το παιδί σου να κάτσει κανένας άνθρωπος!" και μετά κάθονται αυτές και μας κολλάνε στο τζάμι και όλο κουνιούνται, γιατί δεν χωράνε στα καθίσματα και τα μπούτια τους κρέμονται από την καρέκλα. Μετά από λίγη ώρα που αρχίζουν να ζεσταίνονται μυρίζουν όπως μυρίζει ο θείος Βρασίδας όταν παίζουμε μπάλα και ιδρώνει. Επειδή εγώ δεν τις χωνεύω, όποτε μπορώ ζαλίζομαι και κάνω εμετό και μετά αυτές φωνάζουν που μυρίζει. Μέσα στο λεωφορείο υπάρχουν και μικρά παιδάκια που πολλές φορές αρχίζουν να κλαίνε και είναι μερικοί κύριοι που τότε αρχίζουν να φωνάζουν τον οδηγό. Δεν μπορώ όμως να καταλάβω πως γίνεται όλους τους οδηγούς να τους λένε "Ηρώδη".\nΜετά από πολλή ώρα φτάνουμε στο Ζούμπερη. Εκεί πάλι με σπρώχνουν, γιατί η πόρτα είναι μικρούλα και όλοι βιάζονται να βγουν πρώτοι και να πιάσουν καλη θέση για την ομπρέλα τους. Αφου καταφέρουμε να βγούμε από το πούλμαν, πηγαίνουμε κοντά στη θάλασσα και στριμώχνουμε την ομπρέλα μας δίπλα στις υπόλοιπες. Οι χοντρές κυρίες βάζουν τα καρπούζια που κουβαλάνε μαζί τους μέσα στη θάλασσα και τα κάνουνε μπάνιο. Ποτέ μου δεν κατάλαβα γιατί το κάνουν αυτό. Όταν πάω να μπω στη θάλασσα μου φωνάζουν να μην πατήσω το καρπούζι τους και το πάρει η θάλασσα. Όταν όμως δεν με βλέπουν εγώ πάω και του βγάζω τα βότσαλα που έχουν γύρω-γύρω. Πριν μπω στη θάλασσα παίρνω την κουλούρα μου. Μετά μου αρέσει να παίζω και να κολυμπάω. Με τσαντίζουν όμως οι γιαγιάδες που κάθονται στα ρηχά και περπατάνε στη θάλασσα φορώντας τα μεγάλα και παρδαλά καπέλα τους, επειδή μου λένε συνέχεια να πάω παρακεί γιατί τις βρέχω, λες και δεν είναι βρεγμένες μέσα στο νερό! Με τσαντίζουν και κάτι άλλες που όλη την ώρα ξαπλώνουν στην πετσέτα τους και παστώνονται με κρέμες και όταν μπαίνουν στη θάλασσα βρωμάει αντηλιακό. Η μαμά, που κάθεται έξω και διαβάζει τα περιοδικά της, κάθε τόσο μου φωνάζει χωρίς να κοιτάει: "Θανασάαακη, μην πας στα βαθιά!!!" και εγώ φωνάζω δυνατά: "Ναι, μαμάαα!!!". Όσο η μαμά διαβάζει τα περιοδικά της, ο μπαμπάς φοράει τα μαύρα γυαλιά του και χαζεύει τις κοπέλες που είναι ξαπλωμένες κοντά στην ομπρέλα μας. Νομίζει ότι δεν καταλαβαίνω, αλλά τον έχω δει αρκετές φορές να περπατάει κοντά τους ρουφώντας την κοιλιά του. Αυτές συνήθως φοράνε κάτι μαγιό που ο θείος Βρασίδας κάθε φορά λέει: "Τι να σου κάνω, που είμαι γέρος άνθρωπος, αλλιώς θα έβλεπες!".\nΑφού, όπως λέει ο μπαμπάς μου "ξελυσσάξω", μαζευόμαστε όλοι κάτω από την ομπρέλα και τρώμε τα φαγητά που έχουμε πάρει από το σπίτι. Συνήθως έχουμε κεφτεδάκια, ντομάτες, τυρί και πατάτες τηγανητές. Από όλα αυτά μ' αρέσει να τρώω μόνο τα κεφτεδάκια και η μαμά μου φωνάζει. Οι ντομάτες δεν μου αρέσουν, γιατί είναι ζεστές και πατηκωμένες. Ούτε το τυρί μου αρέσει, γιατί πάντα από τη ζέστη είναι ιδρωμένο, όπως οι χοντρές κυρίες στο λεωφορείο. Οι πατάτες έχουν κρυώσει και είναι για πέταμα. Μου αρέσει όμως να τις πετάω στην τσάντα της κυρίας που κοιμάται στη διπλανή ψάθα. Αφού φάω, μου αρέσει να βάζω τη μάσκα μου και να κάνω βουτιές, αλλά η μαμά μου φωνάζει να βγω, γιατί θα πνιγώ. Ο μπαμπάς πάντα της λέει: "Άσε Ουρανία το παιδί να σκληραγωγηθεί". Μετά αυτή του λέει πως καλά έκανε η μάνα της και της έλεγε να μην τον παντρευτεί, γιατί είναι αχαϊρευτος και μετά αυτός της λέει πως η μάνα της είναι γριά-φώκια και να μην ανακατεύεται στα οικογενειακά του και θα μεγαλώσει τον γιο του όπως θέλει και δεν θα τον κάνει λελέ. Εμένα μου αρέσει όταν γίνεται αυτό, γιατί με ξεχνάνε και μπορώ να κάνω βουτιές!\nΜετά, αφού ο μπαμπάς σταματήσει να τρώγεται με τη μαμά, κάνει παρατήρηση στον διπλανό κύριο που έχει δυνατά το ραδιόφωνο και ακούει, όπως λέει η μαμά, σκυλοτράγουδα. Όταν ο κύριος δεν το χαμηλώνει, ο μπαμπάς του λέει: "Κλείσε ρε ταρίφα το ραδιόφωνο! Αν θες να τ' ακούσεις αυτά να πας στην εθνική οδό". Μερικές φορές γίνεται μεγάλη φασαρία και έχει πολλή πλάκα. Έχει τύχει να πέσει και ξύλο, αλλά τελικά ο μπαμπάς μου τα βρίσκει με τους υπόλοιπους. Τότε πιάνει κουβέντα με μερικούς από τους κυρίους που βριζότανε. Συνήθως μιλάνε για το ΠΑΣΟΚ και τη ΝΔ και λένε ότι "όλοι είναι το ίδιο και όλοι κοιτάζουν τον λουφέ τους" (τι περιέργη λέξη!) και ότι "οι πολιτικοί δεν είναι ικανοί να λύσουν τα οικονομικά, τα κοινωνικά και τα εθνικά προβλήματα". Πολλές φορές διαφωνούν για το ποιό κόμμα έχει κάνει τα περισσότερα σκάνδαλα. Απ' όσα λένε εγώ καταλαβαίνω πως όταν μεγαλώσω θα ψηφίσω τον μπαμπά μου που λέει πάντα: "Με κάνεις, κύριε, εμένα πρωθυπουργό, να δεις πως τα λύνω τα προβλήματα σε ένα μήνα!".\nΟι υπόλοιποι κύριοι, εκείνη τη στιγμή αρχίζουν να φωνάζουν και να λένε πως αυτοί έχουν την καλύτερη λύση για όλα τα προβλήματα και όχι ο μπαμπάς μου. Εγώ, όμως, δεν τους πιστεύω, γιατί η μαμά λέει πως ο μπαμπάς έχει πάντα δίκιο.\nΑφού λύσουν όλα τα προβλήματα της χώρας, αρχίζουμε να μαζεύουμε τα πράγματά μας για να φύγουμε με το πούλμαν, που αρχίζει να κορνάρει. Τα φαγητά που έχουν περισσέψει τα θάβουμε στην άμμο, γιατί όπως λέει η μαμά και ο μπαμπάς: "θα γίνουν λίπασμα". Το ίδιο κάνουν και οι άλλοι και οι κυρίες με τα καρπουζόφλουδα. Ο μπαμπάς μου, όμως, λέει πως είναι γύφτοι και πως λερώνουν την παραλία. Αυτό μάλλον το λέει επειδή τα καρπουζόφλουδα δεν θα γίνονται λίπασμα. Μια φορά μας είχε κάνει κάποιος παρατήρηση για τα φαγητά που θάβαμε και ο μπαμπάς μου τον ρώτησε αν είναι δικιά του η παραλία και τον νοιάζει. Αυτό δεν κατάλαβα γιατί το είπε. Ίσως νόμισε ότι είχε βάλει και εκείνος λίπασμα. Στο γυρισμό τα πράγματα είναι πιο ήσυχα, γιατί όλοι έχουν ζαβλακωθεί από τον ήλιο και πέφτουν για ύπνο. Φασαρία γίνεται μερικές φορές που κάποια παιδάκια βάζουν τα κλάμματα και πάλι κάποιοι φωνάζουν στον οδηγό, στον κύριο Ηρώδη δηλαδή, ή όταν ο οδηγός βάζει ραδιόφωνο. Μετά από αρκετή ώρα φτάνουμε πάλι στην Αθήνα και το πούλμαν μας αφήνει κοντά στο σπίτι.\nΚάπου εδώ τελειώνει η ιστορία που σας γράφω τόση ώρα. Παρακάτω δεν έχει πλάκα. Απ' ότι ξέρω δεν περνάνε καλά μόνο στο Ζούμπερη, αλλά υπάρχουν και άλλα μέρη όπως η Λούτσα ή η Κερατέα, αλλά εκεί δεν πρέπει να έχει τόσο ωραία θάλασσα! Ελπίζω να σας δω καμμια μέρα. Θα τα πούμε κάτω (αυτό είναι κλεμμένο)!\nΣ.τ.Α. Οποιαδήποτε ομοιότητα με πρόσωπα ή καταστάσεις είναι εντελώς τυχαία (;).


Το καλό μου παλτό (έμεινε στη ντουλάπα) | LOOKmag\nΟ νέος Πρόεδρος των ΗΠΑ Τζον Μπάιντεν και η Πρώτη Κυρία Τζιν Μπάιντεν ©EPA/Alex Brandon / POOL\nΤο καλό μου παλτό (έμεινε στη ντουλάπα)\nΤο παλτό φορέθηκε πολύ φέτος από τις τηλεοπτικές ηρωίδες και στην ορκωμοσία του Τζο Μπάιντεν, ενώ οι κοινοί θνητοί, με πόνο ψυχής, τα ξέχασαν στις ντουλάπες\nΤα παλτά των πολιτικών και των διασήμων: τι φόρεσαν, τι συμβολίζουν, τι έγινε με τα παλτά των πολιτών αυτή τη χρονιά.\nΑν υπάρχει ένα ρούχο που φορέθηκε από ελάχιστα έως καθόλου αυτή την περίεργη και δύσκολη χρονιά, αυτό ήταν το παλτό. Ξεχασμένο στις ντουλάπες, μαζί με το ξεθυμασμένο σκοροκτόνο, δεν φανταζόταν ότι θα γνώριζε στιγμές δόξας σε συνθήκες πανδημίας. Όταν επενδύουμε σε άνετα ρούχα, σε comfy home wear, που δεν θέλουν ιδιαίτερη προσοχή και φροντίδα, συνηθίζουμε σε υφάσματα μαλακά, με ελαστική μέση και συγχρόνως νοσταλγούμε την ελευθερία που απολαμβάναμε πριν από ένα χρόνο. Την ελευθερία να ταξιδεύουμε όπου θέλουμε, να πηγαίνουμε όπου θέλουμε, να κάνουμε αγκαλιές, να δίνουμε φιλιά και να φοράμε είτε το παλιό μας παλτό, είτε το καλό μας παλτό. Α, και να βάζουμε κραγιόν. Νοσταλγώ την επιστροφή σε πιο δομημένα ρούχα την ώρα που το κουτί με τις μάσκες χαιρετά τις παντόφλες από ψεύτικη γούνα. Πόσες πια φόρμες, πόσα σαλβάρια, πόσα κολάν, πόσα «εύκολα» μπουφάν. Δεν ξέρω και πολλούς που να έβγαλαν φέτος από την ντουλάπα τους το παλτό τους, το καλό τους παλτό. Ωστόσο, κάποιοι το φόρεσαν. Ένα πολύ γλυκό γαλάζιο, σε άνετη γραμμή, φόρεσε η Πρόεδρος της Δημοκρατίας, Κατερίνα Σακελαροπούλου, στην επίσκεψή της στη Ρόδο.\nΑλλά η κρεμ ντε λα κρεμ των Δημοκρατικών είναι που το τίμησε φέτος όσο κανείς άλλος, στην ορκωμοσία του 46ου Προέδρου των ΗΠΑ, Τζο Μπάιντεν. Τι κι αν ο Νίξον, ως υποψήφιος αντιπρόεδρος το 1952, αναφερόμενος στη σύζυγό του, είπε «η Πατ δεν έχει παλτό από βιζόν». Και έστειλε το μήνυμα ότι αντί για μινκ «έχει ένα αξιοσέβαστο ρεπουμπλικανικό παλτό». Μεταξύ σοβαρού κι αστείου, τα παλτό φαίνεται πώς άλλαξαν κόμμα. Και έγιναν το επίσημο πανωφόρι των Δημοκρατικών στο ντεφιλέ της Ουάσινκγτον. Τουλάχιστον αυτή είναι η οπτική γωνία των ΝΥΤ, που είδαν τα παλτό να φοριούνται από την Τζιλ Μπάιντεν (ζωηρό μπλε τουίντ), τη Μισέλ Ομπάμα (μακρύ σε ζεστό υπέροχο μπορντό), τη Νάνσι Πελόζι (τιρκουάζ) και τη νεαρή ποιήτρια Αμάντα Γκόρμαν (γλυκό κίτρινο, με υπογραφή Prada), εστιάζοντας στις κυρίες. Τα παλτό δεν αφυδατώθηκαν σαν τάση.\nΚυριάρχησαν φέτος και στις virtual πασαρέλες όλων των οίκων μόδας σε πολλά χρώματα και σχέδια, γιορτάζοντας την επαναδιαμόρφωσή τους, αγκαλιάζοντας και τη νεότερη γενιά.\nΜπορεί να μην το φορέσαμε οι περισσότεροι και να βουρκώναμε στη σκέψη των περισσοτέρων των δύο αφόρετων παλτό, αλλά το παλτό έγινε το αγαπημένο τρεντ της καραντίνας. Μακρύ ή κοντό, στενό ή χαλαρό, με ζώνη ή χωρίς, σταυρωτό ή σε στιλ ρόμπας, από κασμίρι, τουίντ, μαλλί, βελούδο μπροκάρ, καρό ή μονόχρωμο, φορέθηκε παθιασμένα στις τηλεοπτικές σειρές. Η προραφαηλιτική φιγούρα της Νικόλ Κίντμαν αλλάζει τα παλτό σαν τα πουκάμισα στο φοβερό «Τhe Undoing». Στο δημοφιλές «Γκαμπί της βασίλισσας» η Ανια Τέιλορ-Τζόι, ως Μπεθ Χάρμον, τίμησε τα παλτό σε στιλ Courreges και Cardin της δεκαετία του ’60, σετάροντάς τα με καπελάκι.\nΤο καλό τους παλτό φόρεσαν και οι Μέγκαν Μαρκλ, Σάρα Τζέσικα Πάρκερ, Κέιτι Χολμς, Κέιτ Μίντλετον. Διαχρονικά, ανθεκτικά, ζεστά, είτε εντυπωσιακά, είτε χουχουλιάρικα ή και τα δύο μαζί, τα παλτό δεν είναι… ψηφοφόροι ενός συγκεκριμένου κόμματος. Είναι υπερκομματικά. Και ένα καλό παλτό μπορεί να φορεθεί κάμποσα χρόνια. Ανάλογα την τιμή του, την ποιότητά του και την υπογραφή του, αναδύεται και ως σύμβολο πολυτέλειας. Παλαιότερα είχαν ένα για μια ζωή. Και μύριζε ναφθαλίνη όλη τη χειμερινή σεζόν.\nΣτις Πρώτες Κυρίες πάλι. Έλαμψαν διά των κομψών παλτό τους, η Τζάκι Κένεντι με δημιουργίες Όλεγκ Κασίνι σε γραμμή άλφα, η Νάνσι Ρέιγκαν με το κατακόκκινο Αντόλφο της και πιο πρόσφατα η Μελάνια Τραμπ με παλτό που διέγραφαν τη σιλουέτα της σε εντυπωσιακά χρώματα, όπως το μπλε Altuzarra.\nΩς το «opening statement», του καθενός και της καθεμιάς, χαρακτηρίζουν το παλτό οι ειδικοί. Σαν το αυτοκίνητό σου, είναι το πρώτο που παρατηρεί κανείς κατά την άφιξή σου.


ΑΓΑΠΗ ΑΓΑΠΗ ΑΓΑΠΗ …. Η ΠΡΩΤΗ ΕΝΤΟΛΗ…!!!⚘⚘⚘⚘ – Μελισσούλες\nPosted on 30 Ιουλίου, 2020 29 Ιουλίου, 2020 από melissoules\nΑΓΑΠΗ ΑΓΑΠΗ ΑΓΑΠΗ …. Η ΠΡΩΤΗ ΕΝΤΟΛΗ…!!!⚘⚘⚘⚘\nΗ συγκλονιστική ιστορία της Αλεξίας και της Χριστίνας\nΑπό την σελίδα του Νοσηλευτή Λάμπρου Λιάπη\nΤο δωμάτιο ήταν άδειο. Η τηλεόραση έδειχνε τον Γκαρφιλντ σε νέες περιπέτειες. Το κρεβάτι της 12χρονης Χριστίνας, άδειο κι αυτό. Πάνω του επιμελώς ατημέλητα τα σεντόνια και μια μάσκα.\nΤο παιδί το πήραν εκτάκτως για αιμοκάθαρση!\nΠάνε και τα νεφρά.\nΗ Αλεξία μόλις παρέλαβε βάρδια από την Φωτεινή. Καλές φίλες και συνάδελφοι. Από αυτές τις καλές νοσηλεύτριες, που βάζουν πλάτη ακόμα.\nΗ πρώτη ερώτηση κάθε νοσηλεύτριας που εργάζεται στο τμήμα αυτό είναι για τη Χριστίνα.\nΠαρατημένο παιδί. Άτυχο. Σχεδόν …καταραμένο.\nΤο βρήκε μισολιπόθυμο μια μέρα η Αλεξία, κουλουριασμένο να τουρτουρίζει απο το κρύο σε μια σκοτεινή γωνία ενός πολυκαταστήματος. Αμέσως κάλεσε ασθενοφόρο και το έφερε στο νοσοκομείο. Έγιναν όλες οι εξετάσεις. Νεφρική ανεπάρκεια. Και οδεύει για τοποθέτηση υποκλειδίου καθετήρα.\n10 νύχτες κοιμάται στην κλινική η Χριστίνα. Κάθε μια απο αυτές αγκαλιά με το προσωπικό. Ο ένας κάνει τη βάρδια και ο άλλος ξαπλώνει στην πολυθρόνα και κοιμίζει την Χριστίνα.\nΗ Αλεξία μόλις έμαθε τα νέα έτρεξε στον κάτω όροφο, στην μονάδα τεχνητού νεφρου. Πριν μπει έτυχε να ακούσει το πνιχτό κλάμα του παιδιού καθώς ο οδηγός του καθετήρα τρυπούσε το βελουδινο λαιμό του. Σημάδια στο κορμί το παιδικό. Παντού. Από βελόνες κάθε είδους.\nΕίπαμε. Άτυχο παιδί. Σχεδόν… καταραμένο.\nΗ Αλεξία φοράει μια μάσκα και μπαίνει στην μονάδα. Όχι δεν είναι άρρωστη. Φοράει την μάσκα για να κρύψει το πρόσωπό της. Να κρύψει το σκοτάδι της.\nΠλησιάζει το κρεβάτι που έχουν ξαπλώσει την Χριστίνα.\nΤο παιδί ανοίγει τα μάτια του κι αντικρύσει μια γυναίκα με μάσκα.\n– Αλεξία! Αλεξία πάρε με από δω! Αυτοί με πονάνε. Γιατί με πετάξατε εδώ κάτω; Εγώ έβλεπα τηλεόραση με την Φωτεινή και ήρθαν δυο κύριοι και με πήραν. Γιατί με πήραν; Γιατί με τρυπάνε; Αρκετές τρύπες δεν έχω; Αλεξία! Πάρε με.\nΗ Αλεξία βγάζει τη μάσκα, πιάνει το χιλιοτρυπημένο χεράκι του παιδιού και το φιλάει με θρησκευτική ευλάβεια. Κοιτάζει τον γιατρό ο οποίος είναι ήδη δακρυσμένος και με το βλέμμα της ρωτάει τί θα απογίνει από’δω και πέρα. Ο γιατρός γνέφει αρνητικά. Αυτό τώρα να ήταν καλό ή κακό;\nΠαίρνει τον γιατρό στην άκρη.\n– Τί συμβαίνει γιατρέ;\n– Η μικρή πρέπει να κάνει αιμοκάθαρση. Οι νεφροί της σταμάτησαν να λειτουργούν, θέλω να ελπίζω προσωρινά.\n– Θα επανέλθουν, έτσι δεν είναι γιατρέ; Με παιδική αφέλεια ρωτα και ξαναρωτά η Αλεξία.\nΟ γιατρός σηκώνει τους ώμους του και δείχνει το μηχάνημα. Μετά δείχνει ψηλά.\n3 εφιαλτικές ώρες αιμοκάθαρσης. Το αίμα του παιδιού κυκλοφορούσε με ταχύτητα έξω απο το κορμάκι του, καθάριζε κι επανερχόταν.\nΎστερα από αυτήν την ταλαιπωρία η Χριστίνα έπεσε σε λήθαργο μόλις ανέβηκε στον θάλαμο της.\nΗ Αλεξία δεν έφυγε λεπτό απο κοντά της.\nΕπί μήνες η Χριστίνα υποβαλλόνταν σ’ αυτό το μαρτύριο.\nΗ Αλεξία εκείνο τον καιρό είχε πάρει μια μακροχρόνια άδεια. Όχι, δεν είχε οικογένεια. Απλά, είχε πάρει μια μακροχρόνια άδεια.\nΗ Χριστίνα την έψαχνε κάθε μέρα.\nΎστερα από 5 μήνες η Φωτεινή μπηκε χαρουμενη στον θαλαμο της Χριστινας, την αγκαλιασε σφιχτα και της είπε οτι βρέθηκε το μόσχευμα και οτι σύντομα θα τελείωνε το μαρτύριο της.\nΗ μεταμόσχευση πέτυχε. Η Χριστίνα έχει και πάλι νεφρό.\n– Δηλαδή τώρα θα κάνω τα τσίσα μου κανονικά;\n– Ναι αστέρι μου, απάντησε κλαίγοντας η Φωτεινή. Κανονικά.\n– Και ποιός ήταν αυτός που μου έδωσε το νεφρό του;\n– Κάποιος. Δεν έχει σημασία αγάπη μου.\nΗ Χριστίνα άλλαξε κανάλι στην τηλεόραση. Είχε τελειώσει ο Γκαρφιλντ. Τα μάτια της έκλειναν από την κούραση. Αποκοιμήθηκε.\nΕίδε ένα όνειρο…\nΕίδε, λέει πως ήταν σε έναν θάλαμο με δύο κρεβάτια. Στο ένα ήταν ξαπλωμένη εκείνη και στο άλλο η Αλεξία. Τους χώριζε ενα μηχάνημα. Και τους ένωναν τα χέρια τους που ήταν το ένα σφιχτά δεμένο στο άλλο. Η Αλεξία της χαμογέλασε και της πρόσφερε ένα κουτί με ένα ροζ περιτύλιγμα. Η Χριστίνα το άνοιξε και μέσα ήταν ένα νεφρό.\nΗ Χριστίνα πετάχτηκε από τον ύπνο και άνοιξε τα μάτια.\nΜπροστά της ήταν η Αλεξία με ένα κουτί με ροζ περιτύλιγμα.\nΗ Χριστίνα ορμιξε πάνω της, την αγκάλιασε σφιχτά και άνοιξε το κουτί.\nΤο κουτί είχε μέσα μια καρδιά λούτρινη που έγραφε »Σ’ αγαπώ Χριστινα» …\nΜε ένα νεφρό ζει ένας άνθρωπος. Με δύο νεφρά ζουν δυο άνθρωποι.\nΜε μια καρδιά σαν της Αλεξίας γίνονται καλύτεροι όλοι.\nΠροηγούμενο άρθροΠροηγούμενο Αν όλοι σ’εγκαταλείψουν..\nΕπόμενο άρθροΕπόμενη Άγιος Πορφύριος..η ορφάνια μας από τον Ουράνιο Πατέρα\nΗ ΑΛΗΘΙΝΗ ΑΓΑΠΗ ΕΙΝΑΙ ΔΩΡΟ ΤΟΥ ΘΕΟΥ. 2 Αυγούστου, 2021\n«ΓΡΗΓΟΡΕΙΤΕ ΚΑΙ ΠΡΟΣΕΥΧΕΣΘΕ ΙΝΑ ΜΗ ΕΙΣΕΛΘΗΤΕ ΕΙΣ ΠΕΙΡΑΣΜΟΝ» 2 Αυγούστου, 2021\nΝα κάψει ο Θεός με την αγάπη Του τις καρδιές σας 1 Αυγούστου, 2021\nΔόξα σοι ο Θεός! 1 Αυγούστου, 2021\n«Καλός ο ήλιος του Μαγιού, τ’ Αυγούστου το φεγγάρι.» 1 Αυγούστου, 2021


Καυτά φιλιά για Κούπερ & Ιρίνα: Πιάστηκαν στα πράσα! | κοσμικα , πλανητης hollywood | womenonly.gr\nΚαυτά φιλιά για Κούπερ & Ιρίνα: Πιάστηκαν στα πράσα!\nΕκείνοι μπορεί να προσέχουν τα... νώτα τους, ακόμη, όμως οι παπαράτσι καραδοκούν και τη δουλίτσα τους την κάνουν μια χαρά!!!\nΠλέον είναι σίγουρο. Με στοιχεία. Ο Μπράντλεϊ Κούπερ (Bradley Cooper) και η Ιρίνα Σάικ (Irina Shayk) είναι ζευγάρι. Και μάλιστα δεν μπορούν να κρατήσουν τα χέρια τους μακριά ο ένας από τον άλλον!\n"Ο ωραίος κι η ωραία" θα μπορούσε κάλλιστα να είναι η λεζάντα κάτω από τη φωτογραφία του του 40χρονου σταρ και της 29χρονης ρωσίδας καλλονής που, όπως φαίνεται είναι το τελευταίο καυτό ζευγάρι της σόουμπιζ.\nΟι φήμες ακούγονται εδώ και λίγο καιρό, όμως να που πλέον έχουμε και... ντοκουμέντα.\nΣτο πρόσφατο Met Gala, τόσο ο Μπράντλεϊ όσο και η Ιρίνα έκαναν ότι δεν ήξεραν ο ένας τον άλλο. Προφανώς δεν είναι έτοιμοι για τα επίσημα φανερώματα. Στο πάρτι αργότερα, όμως, αυτόπτες μάρτυρες αποκάλυψαν ότι μόνο που δεν... ξέρετε τι... μπροστά σε όλο τον κόσμο! Τέτοιος έρωτας μιλάμε.\nΟύτε εκεί, όμως υπήρξαν κάμερες. Την επομένη, βέβαια που το ζεύγος πήγε να δει μια θεατρική παράσταση στο Μπρόντγουεϊ, τα φλας άστραψαν και κατέγραψαν το πάθος που δεν μπορούσαν να συγκρατήσουν. Φιλιά, γελάκια και αγκαλίτσες στο φουλ. Ό,τι κάνουν δηλαδή όλοι οι φρεσκοερωτευμένοι που δεν νοιάζονται ποιος τους βλέπει.\nΚάνε κλικ εδώ και δες ιδίοις όμασι.\nΓια την ιστορία -και περιμένοντας επίσημη κοινή εμφάνιση- πολύ σύντομα, να θυμίσουμε ότι η Ιρίνα χωρισε πρόσφατα από τον Κριστιάνο Ρονάλντο και ο Μπράντλεϊ από τη Σούκι Γουότερχαουζ.\nΑν μας επιτρέπεται πάντως ένα σχόλιο, θα ήταν πως η πολύ παρέα του Κούπερ με τον Λεονάρντο ντι Κάπριο φαίνετια ότι τον "κόλλησε" οξεία μοντελίτιδα! Από μοντέλα σε μοντέλα κι αυτός!!!\nΔες την Ιρίνα Σάικ ντροπαλή μαθητριούλα\nΜε τις γυναίκες της ζωής του στα Tony ο Μπράντλεϊ Κούπερ (φωτό)\nH Ιρίνα Σάικ απαντά για το σκάνδαλο με μια... πετσέτα (φωτό)\nΗ Ιρίνα Σάικ & το τόπλες μπουρλότο στο Instagram (φωτό)\nΤσάκωσαν τον Ρονάλντο να... ουρεί δημοσίως


WINTER SALE ΕΩΣ -60%\nAnswear Lab - Υποδήματα Kylie Crazy\nΥποδήματα από τη συλλογή Answear Lab. Μοντέλο από συνδυασμό οικολογικού δέρματος και υφασμένου υφάσματος.\n- Μοντέλο στην πλατφόρμα.\n- Ύψος πλατφόρμας: 6 cm.\n- Το μήκος του ένθετου είναι: 24 cm.\n- Διαστάσεις αναφερόμενες για το μέγεθος: 37.\nID προϊόντος: BMYK-OBD0F3_99X\nΚωδικός κατασκευαστή: K2036105.DA\nΟι παραγγελίες που κατατίθενται (και πληρώνονται - σε περίπτωση προπληρωμής) τις εργάσιμες ημέρες έως τις 11:30 π.μ. ελληνική ώρα - αποστέλλονται την ίδια ημέρα. Ο χρόνος παραλαβής διαρκεί από 2 έως 5 εργάσιμες από την ημερομηνία τοποθέτησης της παραγγελίας.\nΗ παράδοση των παραγγελιών στην Κύπρο είναι δυνατή μέσω της ιστοσελίδας www.answear.cy\nSteve Madden - Σουέτ μπότες Τσέλσι Hailstorm\nKarl Lagerfeld - Δερμάτινα workers Biker II


Eνα αστέρι που μέσα του νυχτώνει.: 2018\nΑναρτήθηκε από id65 στις 12:20 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nFall On Me !\n"Ο καθένας που είναι γονέας, ο καθένας που γνωρίζει τη πολύτιμη ευθύνη να είναι μητέρα ή πατέρας, θα καταλάβει πλήρως την έννοια αυτού του κομματιού. Το Fall On Me είναι η πρώτη φορά που έχω κάνει ντουέτο με το γιο μου Matteo Bocelli."\nΠΑΣΥΑ - 2005.11.28\nΑΝΑΓΓΕΛΙΑ ΔΗΜΙΟΥΡΓΙΑΣ ΤΟΥ ΣΥΝΔΕΣΜΟΥ\nΔΗΜΙΟΥΡΓΗΘΗΚΕ ΣΥΛΛΟΓΙΚΟΝ ΟΡΓΑΝΟΝ ΑΝΔΡΩΝ ΜΕ ΤΗΝ ΕΠΩΝΥΜΙΑ "ΠΑΝΕΛΛΗΝΙΟΣ ΣΥΝΔΕΣΜΟΣ ΑΝΔΡΩΝ" [ ΠΑ.ΣΥ.Α. ]\nΓΙΑ ΤΗΝ ΠΡΟΑΣΠΙΣΗ ΤΩΝ ΔΙΚΑΙΩΜΑΤΩΝ ΤΟΥ ΠΑΤΕΡΑ ΤΟΥ ΠΑΙΔΙΟΥ ΚΑΙ ΤΗΣ ΟΙΚΟΓΕΝΕΙΑΣ\nΑναρτήθηκε από id65 στις 7:04 μ.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από id65 στις 5:09 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Mercedes-Benz Actros F 1940 BigSpace / Alleen Te Huur ! > 013 7, Μονάδα τρακτέρ Μονάδα τρακτέρ τυπική σε 5048 CK Tilburg μεταχειρισμένα Αγοράστε στο TruckScout24\nMercedes-Benz - Actros F 1940 BigSpace / Alleen Te Huur ! > 013 7 - Μονάδα τρακτέρ τυπική\nΠρώτη εγγραφή: 1/2022\n291 kW (396 ΥΣΤΕΡΟΓΡΑΦΟ)\nΠερισσότερα για Mercedes-Benz Actros F 1940 BigSpace / Alleen Te Huur ! > 013 7\nΑγαπητέ Kuijpers Trading BV, Ενδιαφέρομαι για την Mercedes-Benz Actros F 1940 BigSpace / Alleen Te Huur ! > 013 7 προσφορά σας στο TruckScout24. Δυστυχώς δεν αναφέρατε τιμή. Παρακαλώ επικοινωνήστε μαζί μου αμέσως με την τιμή που ζητάτε. Με εκτίμηση


Έσπασε δύο «γυάλινες οροφές» - constitutionalism.gr\nΛέξεις-Κλειδιά: Κατερίνα Σακελλαροπούλου • γυάλινες οροφές • έμφυλη ισότητα • Λίνα Παπαδοπούλου • Πρόεδρος της Δημοκρατίας\n«Μαμά, μπορεί και ένα κορίτσι να γίνει Πρόεδρος;» με ρώτησε ο πεντάχρονος γιος μου, όταν παρακολουθούσαμε μαζί στην τηλεόραση την εκλογή της Κατερίνας Σακελλαροπούλου στη θέση Προέδρου της Ελληνικής Δημοκρατίας. Πώς μπαίνει αυτή η αμφιβολία στο μυαλό ενός πεντάχρονου που μεγαλώνει σε ένα σπίτι όπου η ιδέα της έμφυλης ισότητας είναι αδιάσειστη; Από το σχολείο, την τηλεόραση, τους φίλους και τις φίλες που κουβαλούν από τα δικά τους σπίτια άλλες αντιλήψεις; Κι όμως, ακόμη, στην υβριδική μας κοινωνία στο σταυροδρόμι Ανατολής και Δύσης, η ισοτιμία μεταξύ ανδρών και γυναικών και η ισότητα ανεξαρτήτως φύλου δεν είναι δεδομένες. Δεν αλλάζει άρδην η κατάσταση αυτή, αλλά η εικόνα της νέας Προέδρου μπήκε σε όλα τα ελληνικά νοικοκυριά, σε όλες τις συνειδήσεις, έγινε πλέον βεβαιότητα και όχι νομική απλώς δυνατότητα. Μπορούμε πλέον να χρησιμοποιούμε τον θηλυκό τύπο μιλώντας για τις αρμοδιότητες της Προέδρου της Δημοκρατίας, γιατί -όσο και να το αμφισβητούμε- η γλώσσα διαμορφώνει συνειδήσεις, στάσεις, συμπεριφορές.\nΗ Κατερίνα Σακελλαροπούλου δεν είναι όμως μόνον η πρώτη Ελληνίδα που έσπασε δύο «γυάλινες οροφές» (που μάλλον είναι ατσάλινες) και κέρδισε με την αξία της δύο Προεδρίες, του Συμβουλίου της Επικρατείας και της Ελληνικής Δημοκρατίας. Είναι, καταρχάς και κυρίως, μία ανώτατη Δικάστρια –με Δ κεφαλαίο- που στάθηκε πάντοτε στο ύψος των περιστάσεων, που δεν παρασύρθηκε από τον δικαστικό λαϊκισμό, αλλά αντίθετα έμεινε πιστή στις αρχές του κράτους δικαίου και της ανεξαρτησίας της Δικαιοσύνης. Από τη θέση της ως Αντιπροέδρου του Συμβουλίου της Επικρατείας είχε τη γενναιότητα να αναλάβει, μαζί με τον επίσης εξαίρετο Δικαστή και πλέον Πρόεδρο της ΑΔΑΕ Χρήστο Ράμμο, την ηθική ευθύνη να σώσει, κυριολεκτικά, την τιμή του Δικαστηρίου που υπηρετούσε όταν αυτή διακυβεύτηκε πριν η ίδια αναλάβει την Προεδρία του. Οι δυο τους είχαν μάλιστα παραιτηθεί από μέλη της Ένωσης Δικαστικών Λειτουργών ΣτΕ, με αφορμή την αναβολή της Ολομέλειας που θα συζητούσε τη συνταγματικότητα του νόμου για τις τηλεοπτικές άδειες. Απέδειξε έτσι, για μία ακόμη φορά, ότι υπηρετούσε σταθερά το Σύνταγμα και τον νόμο, τις δικαιοκρατικές εγγυήσεις και τα δικαιώματα, και όχι ένα θολό και ενίοτε επικίνδυνο «κοινό περί δικαίου αίσθημα».\nΌλη η πορεία της Κατερίνας Σακελλαροπούλου αποδεικνύει την ακλόνητη πίστη της στην ανοικτότητα της Ελλάδας προς την Ευρώπη και τον Άλλο, αλλά και προς την ίδια την κοινωνία, από την οποία η ίδια ποτέ δεν αποκόπηκε. Παρέμεινε μέχρι σήμερα μία γυναίκα με ανοικτό μυαλό και καρδιά, με θάρρος θεσμικό και προσωπικό, συνδυάζοντας τη στέρεη νομική της παιδεία και βαθιά προσήλωση στο δίκαιο, χωρίς νομικισμούς, ενωτική, με κοινωνική ευαισθησία και υψηλό ήθος. Με τα σπάνια αυτά προσόντα, με την πίστη της στο δημοκρατικό κράτος δικαίου, με το βαθιά πολιτικό αίσθημα ευθύνης απέναντι στο Σύνταγμα και την ιστορία, με τη γνώση και μεθοδικότητά της, με την ανθρωπιά και την αρχοντιά της είναι σίγουρο ότι θα υπηρετήσει και το νέο της αξίωμα της «Ανώτατης Αρχόντισσας» αυτής της χώρας με τον καλύτερο δυνατό τρόπο.\nΑναδημοσίευση από την εφημερίδα ΤΑ ΝΕΑ Σαββατοκύριακο, 14-15 Μαρτίου 2020, σελ. 39\nΚαταχώρηση: 16-03-2020 Κατηγορία: Uncategorized Λέξεις-Κλειδιά: Κατερίνα Σακελλαροπούλου • γυάλινες οροφές • έμφυλη ισότητα • Λίνα Παπαδοπούλου • Πρόεδρος της Δημοκρατίας\n← Α. Κολλιόπουλος, Η κρίση ως ευκαιρία και ως πρόκληση – Για μια νέα ρύθμιση του χρηματοπιστωτικού συστήματος, Παπαζήσης 2019 Θρησκευτική ελευθερία και προστασία της υγείας →


ΔΗΜΙΟΥΡΓΗΣΕ ΤΗΝ FERRARI ΤΩΝ ΟΝΕΙΡΩΝ ΣΟΥ ΟΠΩΣ ΤΗΝ SP38 – ΠΙΣΤΕΥΕ ΚΑΙ ΜΗ, ΕΡΕΥΝΑ!\nΑρχική σελίδα / ΑΛΕΞΑΝΔΡΟΣ ΤΣΑΛΙΟΣ / ΔΗΜΙΟΥΡΓΗΣΕ ΤΗΝ FERRARI ΤΩΝ ΟΝΕΙΡΩΝ ΣΟΥ ΟΠΩΣ ΤΗΝ SP38\nΔΗΜΙΟΥΡΓΗΣΕ ΤΗΝ FERRARI ΤΩΝ ΟΝΕΙΡΩΝ ΣΟΥ ΟΠΩΣ ΤΗΝ SP38\nΟι επιτελείς της Ferrari δημιούργησαν το «One Off», ένα πρωτοποριακό πρόγραμμα, το οποίο είναι ανάλογο με την ανάθεση κατασκευής γνωστών αμαξωμάτων αυτοκινήτων, μία πρακτική που είχε μεγάλη απήχηση τις δεκαετίες του 50΄ και του 60΄.\nΈτσι λοιπόν, με το «One Off», οι λάτρεις και πιστοί πελάτες της Ferrari θα έχουν την ευκαιρία να δημιουργήσουν τη δική τους, προσωπική Ferrari, όπως την SP38. H Ferrari SP38 ανήκει σε ένα πλούσιο πελάτη της Ιταλικής αυτοκινητοβιομηχανίας και η κατασκευή της βασίστηκε στην 488 GTB.\nΑναλογικά, το SP38 είναι σχεδόν παρόμοιο με την 488. Παρόλα αυτά οι στενοί προβολείς στο κάλυμμα του κινητήρα και το ιδιαίτερο κάλυμμα που καλύπτει την μηχανή, δίνει μία μοναδικότητα στο νέο μοντέλο και το κάνει ξεχωριστό. Με μία ματιά, φαίνεται πως το εσωτερικό του SP38 μοιάζει περισσότερο με την 488 σε σχέση με το εξωτερικό του νέου μοντέλου.\nΕντύπωση στην εξωτερική εμφάνιση του SP38 προκαλεί ένα μικρό λογότυπο «Kessel», στο πίσω μέρος του αυτοκινήτου. Προφανώς το λογότυπο υποδηλώνει ότι το αυτοκίνητο συνδέεται με το Loris Kessel. O Kessel ήταν οδηγός αγώνων, ο οποίος πλέον έχει στην κατοχή του μία αντιπροσωπεία της Ferrari στη γενέτειρά του, Λουγκάνο της Ελβετίας.\nΣχετικά με τα τεχνικά χαρακτηριστικά, δεν έχουν υλοποιηθεί αλλαγές στο κινητήρα. Έτσι, παραμένει ο κινητήρας των 3,9 λίτρων twin-turbochanged V-8 και των 660 ίππων. Σε συνδυασμό με τις 7 ταχύτητες που διαθέτει το SP38, το αυτοκίνητο φτάνει τα 100 χιλιόμετρα την ώρα σε 3 δευτερόλεπτα, ενώ η τελική του ταχύτητα φτάνει τα 320 χιλιόμετρα την ώρα.


ΤΖΟΚΕΡ: Νέο Τζακ ΠΟΤ! Κλήρωση και διαλογή της 12-2-2017 | Έμβολος\nΑρχική Κληρώσεις ΤΖΟΚΕΡ: Νέο Τζακ ΠΟΤ! Κλήρωση και διαλογή της 12-2-2017\nΤΖΟΚΕΡ: Νέο Τζακ ΠΟΤ! Κλήρωση και διαλογή της 12-2-2017\nΓια 16η συνεχόμενη φορά σημειώθηκε ΤΖΑΚ ΠΟΤ στο Τζόκερ. Δεν βρέθηκε κανένας υπερτυχερός με 5+1 επιτυχίες, κάτι το οποίο σημαίνει ότι στην επόμενη κλήρωση, την Πέμπτη 16 Φεβρουαρίου, τα διανεμόμενα κέρδη της 1ης κατηγορίας αναμένεται να ξεπεράσουν τα 16.000.000 ευρώ!\n4, 21, 33, 34, 36\n5 6 148.557,70\nΠροηγούμενο άρθροΤο ανέκδοτό μας: Μύτη λαγωνικού…\nΕπόμενο άρθροΠΡΟΤΟ: Κλήρωση και διαλογή της 12-2-2017


Τα Τρία Λεμόνια τα ακούσατε; Τα Μήλα των Εσπερίδων φαντάζομαι τα ξέρετε (αν δεν τα ξέρετε, ψάξτε στους Άθλους του Ηρακλή και θα τα βρείτε). Τα Χρυσά Μήλα και τα Εννιά Παγώνια δεν είναι κάτι το διαφορετικό. Είτε κοιτάμε τις προ-Χριστιανικές θρησκείες είτε τις ιστορίες μετέπειτα, το χρυσό, το κίτρινο και οι καρποί του εκάστοτε δέντρου, είναι ένα επαλαμβανόμενο στοιχείο. Από τους Μάγιας και τους Αζτέκους μέχρι και τους Ιάπωνες, τα μήλα και τα λεμόνια είναι φρούτα που συναντώνται σε όλες τις ηπείρους εκατοντάδες χρόνια τώρα. Γι αυτό άλλωστε και παίζουν τόσο σημαντικό ρόλο στους θρύλους τόσων πολιτισμών.\nΤο μήλο γενικά, συμβολίζει τη γονιμότητα. Μπορούμε να βρούμε πολλά αρχαία σκίτσα και ζωγραφιές που παρομοιάζουν ένα μήλο κομμένο στη μέση με μήτρα και τα σπόρια του με έμβρυα. Το μήλο θεωρούνταν τροφή ιδιαίτερα θρεπτική κατά τη διάρκεια της εγκυμοσύνης και μπορούμε να το βρούμε σε διάφορες κουζίνες σε όλη τη γη.\nΚαι έτσι το μήλο ήταν από τα καλύτερα δώρα που μπορούσαν να δωθούν. Σύμβολο ευημερίας πια, οι Έλληνες και οι Ιρλανδοί του έδωσαν ιδιαίτερη σημασία. Μα και οι Βούλγαροι στο παραμύθι μας, μας λένε πως ο ίδιος ο βασιλιάς του τόπου είχε μια μηλιά στον κήπο του και μάλιστα σε εξέχουσα θέση!\nΑπό την αρχαιότητα και μετά, το μήλο είχε πάρει και τη διάσταση του συμβόλου της σοφίας, της γνώσης, όποιος είχε μηλιά, κάτι ήξερε. Μην ξεχνάτε πως και ο Μηλογιάννης (Applejack) στις Η.Π.Α. το έκανε σκοπό ζωής να φυτέψει μηλιές σε ολόκληρη τη χώρα του!


PoliceNews.eu - Ότι αφορά την Ελληνική Αστυνομία και τα Σώματα Ασφαλείας Ποιοι θέλουν νεκρό τον Γιώργο Ρουπακιά – Τι αναφέρει απόρρητη έκθεση της Ασφάλειας; – policenews\nΠοιοι θέλουν νεκρό τον Γιώργο Ρουπακιά – Τι αναφέρει απόρρητη έκθεση της Ασφάλειας;\nTOPICS:policenews.euΑΠΟΡΡΗΤΗ ΕΚΘΕΣΗΑΣΤΥΝΟΜΙΑΑΣΤΥΝΟΜΙΚΟ ΡΕΠΟΡΤΑΖΕΛ.ΑΣ.ΕΛΛΑΔΑΕΛΛΗΝΙΚΗ ΑΣΤΥΝΟΜΙΑΡΟΥΠΑΚΙΑΣ\nΣυναγερμός: Απέδρασε κρατούμενος από το Α.Τ. Κυψέλης\nΣοκ στη Θεσσαλονίκη – Γιατρός δολοφόνησε την ερωμένη του μέσα στο χειρουργείο\nΤροχαίο με τραυματίες 2 αστυνομικούς της ομάδας ΔΙ.ΑΣ. το πρωί στο Μενίδι – Φωτορεπορτάζ από το σημείο της σύγκρουσης


Μήπως οι τοίχοι σας έχουν υγρασία; Εξαφανίστε την μια και καλή! – LIVIOON SHOP – ΠΡΟΙΟΝΤΑ ΟΜΟΡΦΙΑΣ ΚΑΙ ΝΕΑ ΓΙΑ ΤΗΝ ΓΥΝΑΙΚΑ\nΈρευνες έχουν δείξει πως άνθρωποι που ζούνε σε σπίτια με πολλή υγρασία είναι πιο δυστυχισμένοι από αυτούς που ζουν σε σπίτια χωρίς υγρασία\nΑυτό σημαίνει πως η υγρασία που υπάρχει στο περιβάλλον μας επηρεάζει τον ψυχικό μας κόσμο.\nΟι αφυγραντήρες συνήθως τοποθετούνται σε υπόγεια καθώς πρέπει να βρίσκονται σε χώρους χωρίς παράθυρα. Αν θέλετε, όμως, μπορείτε να χρησιμοποιήσετε αφυγραντήρες σε δωμάτια, όπως είναι το μπάνιο που συνήθως δεν έχει παράθυρα ή κι αν έχει είναι πολύ μικρά.\nΜην βάζετε ξύλα μέσα στο σπίτι\nΑν έχετε τζάκι αποφύγετε να διατηρείτε τα ξύλα σας μέσα στο σπίτι. Τα φρεσκοκομμένα ξύλα περιέχουν αρκετή ποσότητα νερού που βγαίνει με τη μορφή υγρασίας στον χώρο. Προτιμήστε να αποθηκεύετε τα ξύλα εκτός σπιτιού.


Ο αποκλεισμός δεν (έπρεπε να) είναι καταστροφή | Reporter Cyprus | ΑΠΟΨΕΙΣ\nΟ αποκλεισμός δεν (έπρεπε να) είναι καταστροφή\nΜικαέλο Παπαδάκης 02/08/2017 10:55\nΣυμβόλαιο με την επιτυχία δεν έχει κανένας. Ούτε η Ρεάλ, ούτε η Μπαρτσελόνα, ούτε η Μπάγερν. Όπως (σε λάθος χρόνο, αλλά) σωστά το είπε ο κατά τα υπόλοιπα ανεπαρκής Μπέιν, ο ΑΠΟΕΛ δεν είναι ομάδα που απαγορεύεται να χάσει. Άλλωστε αν πεις σε εκατό άτομα στην Ευρώπη πως παίζει ο πρωταθλητής Ρουμανίας με τον πρωταθλητή Κύπρου και ρωτήσεις ποιος θα περάσει, οι ενενήντα θα πουν ο πρωταθλητής Ρουμανίας.\nΦυσικά ο ΑΠΟΕΛ μπορεί να προκριθεί διότι έχει απέναντί του μια ομάδα άπειρη, που δεν είναι φόβητρο. Δεν είναι φυσικά και Νέα Σαλαμίνα ή Εθνικός Άχνας, διότι αν ήταν τέτοια πως πουλάει παίκτες για 2 και 3 εκατ. ευρώ και πως έχει 115 διεθνείς, σε όλες τις Εθνικές της Ρουμανίας; Της Ρουμανίας, μιας ποδοσφαιρομάνας χώρας, όχι των Νήσων Φερόε.\nΟ αποκλεισμός δεν είναι καταστροφή για τον ΑΠΟΕΛ. Καταστροφή είναι να εξαρτάσαι από έναν αγώνα, τον οποίον νομοτελειακά, όποιος και αν είσαι, κάποια μέρα θα χάσεις. Ακόμα δεν έχει βρεθεί ομάδα στον αθλητισμό που μόνο να κερδίζει. Μέχρι και η αμερικανική Dream Team στο μπάσκετ, κάποτε χάνει…\nΓια να περάσει ο ΑΠΟΕΛ πρέπει να στηριχθεί στην άμυνά του, αφού είναι αρκετά δύσκολο να βάλει τρία γκολ, βάσει της εικόνας που είδαμε στα τρία πρώτα επίσημα παιχνίδια φέτος. Πρέπει επίσης να πάει συντηρητικά, αφού δεν μπορεί να τρέχει για πάνω από μια ώρα, βάσει της φυσικής κατάστασης των παικτών του και των περιορισμένων επιλογών στον πάγκο. Και πρέπει ο Δώνης να πετάξει μερικούς άσους από το μανίκι. Να μεταμορφώσει 2-3 παίκτες (πχ Βινίσιους, Ντε Καμάργκο, Μπερτόλιο) και να πάρει λύσεις από παίκτες που ο Μπέιν είχε στη ναφθαλίνη (πχ Αλεξάνδρου, Αλωνεύτης). Είναι και ο Εφραίμ, που ίσως μπορέσει να βοηθήσει.\nΦυσικά ο Δώνης δεν προσλήφθηκε για να αποκλείσει τη Βιτορούλ. Όπως είπε και ο Νεκτάριος Πετεβίνος, ο άνθρωπος δεν είναι Μεσσίας.\nΣε περίπτωση αποκλεισμού από τους Ρουμάνους, θα επιχειρήσει να βάλει την ομάδα στους Ομίλους του Europa League, μέσω των play offs όπου θα βρίσκεται στους ισχυρούς. Με μερικές βδομάδες δουλειάς, τις προσθήκες παικτών (Εφραίμ, Καρλάο, Μακρής, Ποτέ) και 1-2 μεταγραφές, θα είναι σε καλύτερη μέρα. Λογικά αυτό είναι το σκεπτικό της πρόσληψης.\nΤο ιδανικό σενάριο για τον ΑΠΟΕΛ, κυρίως οικονομικά, είναι να περάσει τη Βιτορούλ, για να πάρει μίνιμουμ 7-8 εκατ. ευρώ, όσα λεφτά θέλει δηλαδή ώστε να ισοσκελίσει το φετινό μπάτζετ. Αλλά και 3-4 εκατ. ευρώ, από μια πρόκριση μέσω των play offs του Europa League, είναι επίσης απαραίτητο ποσό για να βγει η χρονιά, με όσο το δυνατό πιο λίγα προβλήματα. Επομένως υπομονή, ότι και αν συμβεί το βράδυ στο ΓΣΠ. Το καλοκαίρι είναι ακόμα μακρύ.


04 Φεβρουαρίου 2019 με 0 Σχόλια 858 Views\n03 Φεβρουαρίου 2019 με 0 Σχόλια 1255 Views\n23 Ιανουαρίου 2019 με 0 Σχόλια 2967 Views\n13 Ιανουαρίου 2019 με 0 Σχόλια 3040 Views\n18 Δεκεμβρίου 2018 με 0 Σχόλια 1707 Views\n28 Μαρτίου 2017 με 0 Σχόλια 366 Views\n15 Μαρτίου 2017 με 0 Σχόλια 557 Views\nΟι νέες ταινίες της εβδομάδας στις 4 αίθουσες του ΦΚΘ 23/2 – 1/3/2017. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\n20 Φεβρουαρίου 2017 με 0 Σχόλια 315 Views\n14 Φεβρουαρίου 2017 με 0 Σχόλια 294 Views\n08 Φεβρουαρίου 2017 με 0 Σχόλια 269 Views\nΟι νέες ταινίες της εβδομάδας στις 4 αίθουσες του ΦΚΘ 2/2– 8/2/2017. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\n31 Ιανουαρίου 2017 με 0 Σχόλια 415 Views\nΟι ταινίες της εβδομάδας στις 4 αίθουσες του ΦΚΘ 26/1–1/2/2017. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\nΟι ταινίες της εβδομάδας στις 4 αίθουσες του ΦΚΘ ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\n18 Ιανουαρίου 2017 με 0 Σχόλια 317 Views\n25 Οκτωβρίου 2016 με 0 Σχόλια 383 Views\nΟι ταινίες της εβδομάδας στις αίθουσες του ΦΚΘ [20-27/10/2016]. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\n18 Οκτωβρίου 2016 με 0 Σχόλια 181 Views\nΟι ταινίες της εβδομάδας στις αίθουσες του ΦΚΘ [13-19/10/2016]. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\n11 Οκτωβρίου 2016 με 0 Σχόλια 206 Views\n17 Μαίου 2016 με 0 Σχόλια 179 Views\n04 Μαίου 2016 με 0 Σχόλια 210 Views\nΟι ΤΑΙΝΙΕΣ της ΕΒΔΟΜΑΔΑΣ 21-27/04/2016 στις αίθουσες του ΦΕΣΤΙΒΑΛ ΚΙN/ΦΟΥ ΘΕΣ/ΚΗΣ. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\n20 Απριλίου 2016 με 0 Σχόλια 185 Views\nΟι ΤΑΙΝΙΕΣ της ΕΒΔΟΜΑΔΑΣ 14-20/4/2016 στις αίθουσες του ΦΕΣΤΙΒΑΛ ΚΙN/ΦΟΥ ΘΕΣ/ΚΗΣ. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\n12 Απριλίου 2016 με 0 Σχόλια 169 Views\nΟι ΤΑΙΝΙΕΣ της ΕΒΔΟΜΑΔΑΣ 14-20/4/2016 στις αίθουσες του ΦΕΣΤΙΒΑΛ ΚΙN/ΦΟΥ ΘΕΣ/ΚΗΣ. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ19:30, 21:30\n05 Απριλίου 2016 με 0 Σχόλια 222 Views\n29 Μαρτίου 2016 με 0 Σχόλια 348 Views\nΟι ΤΑΙΝΙΕΣ της ΕΒΔΟΜΑΔΑΣ 3-9/3/2016 στις αίθουσες του ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ\nΟι ΤΑΙΝΙΕΣ της ΕΒΔΟΜΑΔΑΣ 3-9/3/2016 στις αίθουσες του ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙs\nΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣ/ΝΙΚΗΣ: Πρόγραμμα ΤΑΙΝΙΩΝ – ΠΡΟΒΟΛΩΝ 25/2-2/3/2016. ΕΝΗΜΕΡΩΘΕΙΤΕ & ΚΕΡΔΙΣΤΕ ΠΡΟΣΚΛΗΣΕΙΣ.\n23 Φεβρουαρίου 2016 με 0 Σχόλια 126 Views\n09 Φεβρουαρίου 2016 με 0 Σχόλια 145 Views\n02 Φεβρουαρίου 2016 με 0 Σχόλια 190 Views\n17 Σεπτεμβρίου 2015 με 0 Σχόλια 240 Views\n16 Φεβρουαρίου 2015 με 0 Σχόλια 893 Views\n«Σπαγγέτι αλά Γαλλικά στη 4η ΘΕΑΤΡΙΚΗ KULTUROβραδιά. ΠΛΗΡΟΦΟΡΙΕΣ-ΠΡΟΣΚΛΗΣΕΙΣ εδώ\n01 Φεβρουαρίου 2015 με 0 Σχόλια 223 Views\nΜετά την επιτυχία που είχαν οι τρεις προηγούμενες Kulturoβραδιές, η "Κ" διοργανώνει νέα θεατρική Kulturoβραδιά. Πρόκειται για τη νέα κωμωδία του πολυγραφότατου Βασίλη Τσικάρα «Σπαγγέτι αλά Γαλλικά» η οποία θα παρουσιαστεί σε πανελλήνια πρώτη...\n05 Δεκεμβρίου 2014 με 0 Σχόλια 278 Views\n08 Σεπτεμβρίου 2014 με 0 Σχόλια 208 Views


BLW - Μόδα ή Νέα πρακτική;\nΤο στάδιο της μετάβασης από το #θηλασμό στην εισαγωγή των στερεών τροφών γεννά πολλά ερωτηματικά στους γονείς. Ο Παγκόσμιος Οργανισμός Υγείας προτείνει μέχρι τον 6ο μήνα αποκλειστικό θηλασμό, χωρίς προσθήκη νερού, τσαγιού ή οποιουδήποτε άλλου τύπου φαγητού. Μετά από αυτήν την περίοδο προτείνεται η σταδιακή εισαγωγή στερεών τροφίμων, μαζί με την συνύπαρξη θηλασμού.\nΗ διαδικασία του #απογαλακτισμού είναι καίρια, μιας και τότε τόσο το παιδί αναπτύσσεται ραγδαία, αλλά σχετίζεται και με την ανάπτυξη διατροφικών προτιμήσεων, διατροφικής συμπεριφοράς και σωματικού βάρος τόσο στην παιδική όσο και εφηβική ζωή.\nΗ παραδοσιακή μέθοδος είναι η συμπληρωματική χορήγηση τροφίμων σε μορφή πουρέ από τη μαμά με τη βοήθεια του κουταλιού. Όταν το παιδί αρχίζει να μαθαίνει να διαχειρίζεται στερεά #τρόφιμα, τότε αυξάνονται και οι επιλογές που του παρέχονται.\nΗ εισαγωγή στερεών τροφίμων με οδηγό το μωρό έγινε γνωστή για πρώτη φορά το 2005 και γρήγορα απέκτησε διασημότητα. Επί της ουσίας, σημαίνει ότι εκείνο αποφασίζει για την πρόσληψη τροφής και γίνεται εξ ολοκλήρου μεταπήδηση του σταδίου τροφών σε μορφή πουρέ.\nΠιο συγκεκριμένα, εκείνο ορίζει:\nΤη στιγμή εκκίνησης του γεύματος\nΤο είδος των τροφίμων από όσα του προσφέρονται\nΤη διάρκεια του γεύματος\nΤην ποσότητα του γεύματος που θα καταναλώσει\nΚλειδιά για τη διεξαγωγή του είναι η συμμετοχή του παιδιού στις ώρες γευμάτων της οικογένειας και η προσφορά τροφίμων που καταναλώνουν και τα υπόλοιπα μέλη.\nΦυσικά, αφού πρώτα έχει εξασφαλιστεί η κατάλληλη και επαρκής ανάπτυξη για να είναι ικανό εκείνο να καταναλώσει κομμάτια τροφίμων, χωρίς την ανάγκη για να αλλάξεις τις υφές τους. Ταυτόχρονα, πρέπει να μπορέσεις να παρέχεις στο μωρό σου και ένα ευχάριστο περιβάλλον.\nΤο ξεκίνημα της εισαγωγής στερεών τροφίμων γίνεται με τα φρέσκα φρούτα και λαχανικά και όχι με επεξεργασμένα προϊόντα. Στο δεύτερο στάδιο ακολουθούν το κόκκινο κρέας, τα πουλερικά και τα ψάρια. Πολύ σημαντικό είναι να δοθεί βάση στην υφή τους και η μορφή σερβιρίσματος να είναι σε μέγεθος διαχειρίσιμο από το μωρό είτε σε λωρίδες.\nΠροσοχή, όμως, τα παιδιά από τη φύση τους έχουν επιρρέπεια στις γλυκιές γεύσεις, για αυτό κιόλας και οι μελέτες έδειξαν ότι αυτά τα μωρά κατανάλωναν μεγαλύτερη ποσότητα λίπους και είχαν μεγαλύτερη τάση για κατανάλωση υδατανθράκων. Αυτό μεταφράζεται σε προτίμηση σε #τρόφιμα, όπως: ψωμί, κράκερς, μπισκότα, γιαούρτι, αυγά, τυρί και ζυμαρικά.\nΟφέλη από την εισαγωγή στερεών τροφών με οδηγό το μωρό\nΚοινό φαγητό με όλη την οικογένεια, πολύ σημαντική κρίνεται η εκπαίδευση της οικογένειας στην πρόσληψη αλατιού, ζάχαρης και κορεσμένων/trans λιπαρών οξέων\nΚίνητρο για υιοθέτηση υγιεινών διατροφικών συνηθειών, μιας και το παιδί εκτίθεται σε μεγαλύτερη ποικιλία τροφίμων\nΕνεργοποίηση της στοματικής ανάπτυξης μέσω της μάσησης\nΛιγότερο άγχος για την διαδικασία διεξαγωγής του γεύματος, μιας και όλα καθορίζονται από το μωρό\nΑπό την πλευρά της μητέρας ή του φροντιστή του παιδιού:\nΕλάχιστος έλεγχος στην ποσότητα του φαγητού που καταναλώνει το παιδί\nΣημαντικά μειωμένα επίπεδα ανησυχίας για το βάρος του παιδιού και την πίεση ή περιορισμούς για το φαγητό\nΛιγότερος χρόνος στην παρακολούθηση της τέλεσης του γεύματος του παιδιού\nΛιγότερο άγχος για τη τέλεση του γεύματος του παιδιού\nΜεγαλύτερη αυτοπεποίθηση στην ικανότητα του παιδιού να ρυθμίζει τη διάρκεια, το τύπο και την ποσότητα του γεύματος.\nΚοινές ανησυχίες και πώς αντιμετωπίζονται\nΟ φροντιστής έρχεται αντιμέτωπος με το άγχος για τη διαχείριση του κινδύνου πνιγμονής (πνιγμού). Αυτό μπορεί εύκολα να αντιμετωπιστεί με την υιοθέτηση του εναλλακτικού μοντέλου BLISS, βάση του οποίου αποφεύγονται τρόφιμα υψηλού ρίσκου, όπως είναι το ωμό μήλο. Ακόμα, αυτό το μοντέλο προτείνει σε κάθε γεύμα την εισαγωγή ενός τροφίμου υψηλής περιεκτικότητας σε σίδηρο και ενέργεια για να μπορέσει να καλύψει τις ανάγκες του.\nΚίνδυνος επαρκούς σίτισης\nΤα αποτελέσματα των μελετών δεν είναι ακόμα ξεκάθαρα. Η πλειοψηφία τους φαίνεται να συμφωνεί στο ότι τα BLW παιδιά να έχουν σημαντικά χαμηλότερο βάρος από εκείνα που σιτίζονται με τον παραδοσιακό τρόπο, χωρίς όμως απόλυτα να υστερούν στην κάλυψη των διατροφικών τους αναγκών.\nΚαίρια είναι η #διατροφική_εκπαίδευση της οικογένειας ώστε να επιλέγει να προσφέρει στο παιδί τρόφιμα υψηλής διατροφικής αξίας, χωρίς πρόσθετο αλάτι και ζάχαρη.\nΚλείνοντας, το μήνυμα για την επιτυχή μετάβαση από τον αποκλειστικό θηλασμό στις στερεές τροφές είναι απαραίτητη η διατροφική εκπαίδευση του φροντιστή του παιδιού, ώστε να μπορέσει να του εξασφαλίσει τα μέγιστα οφέλη της σίτισης και να μην δράσει επιζήμια στην ανάπτυξη του παιδιού.\nΔιαιτολόγος – Διατροφολόγος με M.Sc. Κλινική Διατροφή\nΕξειδίκευση στο Life Coaching και στο NLP (Πανεπιστήμιου Αιγαίου)\nΟνομάζομαι Μαρία Μεντζέλου και το επαγγελματικό μου όνειρο έγινε πραγματικότητα με την αποφοίτηση μου από το τμήμα Επιστήμης Διαιτολογίας – Διατροφής, του Χαροκοπείου Πανεπιστημίου, με βαθμό πτυχίου 8,34. Το ταξίδι στη γνώση συνεχίστηκε και το 2018 με την ολοκλήρωση με άριστα του μεταπτυχιακού στην Εφαρμοσμένη Διαιτολογία – Διατροφή με κατεύθυνση την Κλινική Διατροφή, μιας και προτεραιότητα μου είναι να σε βοηθήσω προσφέροντας τα μέγιστα ώστε να βελτιωθεί ο τρόπος ζωής σου, ανεξαρτήτως προβλημάτων υγείας. Ερευνητικά, το ενδιαφέρον μου στο πλαίσιο του προπτυχιακού ήταν η εκπόνηση της πτυχιακής εργασίας με θέμα: ”Διαιτητική Πρόσληψη και Επίπεδα Χαλκού και Ψευδαργύρου σε Παιδιά.” Αργότερα, συνέχισα με τη διπλωματική μου εργασία στα πλαίσια του μεταπτυχιακού με θέμα: ‘’Διερεύνηση της σχέσης των επιπέδων βιταμίνης D, σωματικού βάρους και ινσουλινοαντίστασης σε παιδιά σχολικής ηλικίας.’’ Όμως, το ταξίδι στην γνώση είναι αδιάκοπο με τις αναζητήσεις μου σχετικά με τη σφαιρική αντιμετώπιση και τον αδιαμφισβήτητο ρόλο που έχει η ψυχολογία να με οδηγεί να παρακολουθήσω το ετήσιο πρόγραμμα: «Coaching με στοιχεία συμβουλευτικής» και το πρόγραμμα: «Βασικές Δεξιότητες στο Νευρογλωσσικό Προγραμματισμό (NLP)» από το Πανεπιστήμιο Αιγίου. Πολύ σημαντικές εμπειρίες και γνώση απέκτησα από την πρακτική άσκηση στο Γενικό Νοσοκομείο Νοσημάτων Θώρακος Αθηνών ”Σωτηρία” και στο Νοσηλευτικό Ίδρυμα Μ.Τ.Σ, όπως σε διαιτολογικό γραφείο καθώς και σε χώρο μαζικής εστίασης. Η επαγγελματική μου εμπειρία αφορά την απασχόληση μου ως υπεύθυνη διαιτολόγος σε εργομετρικό, διαγνωστικό και διατροφολογικό κέντρο, όπως και σε ενδοκρινολογικό ιατρείο, σε πολυδύναμο κέντρο αισθητικής.\nΠερίοδος Εξετάσεων: Βοήθησε το παιδί σου να τρώει σωστά!


Κατερίνα Διδασκάλου στο koutipandoras.gr: "Οι λιγότερο έξυπνοι αγωνιούν για τις καρέκλες" | Το Κουτί της Πανδώρας\nΚατερίνα Διδασκάλου στο koutipandoras.gr: "Οι λιγότερο έξυπνοι αγωνιούν για τις καρέκλες"\nNewsRoom 11/05/2015 | 18:34\nΗ φετινή είναι μια εξαιρετική χρονιά για την Κατερίνα Διδασκάλου, καθώς συνεχίζει για άλλη μία σεζόν στο θεατρικό που έχει γίνει θέμα συζήτησης, την «Πόρνη Από Πάνω», ενώ, παράλληλα, ξεδιπλώνει την ευρεία ερμηνευτική της γκάμα στον ρόλο της Γιουλάνε στην ιψενική «Έντα Γκάμπλερ». Έπειτα από τη συζήτηση που είχαμε, αντιληφθήκαμε πως η Κατερίνα Διδασκάλου είναι φτιαγμένη από το υλικό εκείνο που γεννά γνήσιους θεατράνθρωπους.\nΦέτος εμφανίζεστε σε δύο θεατρικούς ρόλους αντίθετους μεταξύ τους. Υποδύεστε τη βάναυσα εξουσιαστική θεία Γιουλάνε στην «Έντα Γκάμπλερ», αλλά και τη βάναυσα εξουσιαζόμενη Ερατώ στο «Η Πόρνη Από Πάνω». Πώς είναι δυνατόν να αλλάζετε διάθεση από σκηνή σε σκηνή μέσα στην εβδομάδα;\nΚατ’ αρχάς είναι η πείρα τριάντα χρόνων που με ακολουθεί. Σίγουρα δεν γίνεται ανώδυνα αυτό, όμως υπάρχει και μια ευκολία στη συγκεκριμένη περίπτωση: κάνω την «Πόρνη Από Πάνω» τέσσερα χρόνια, οπότε πλέον έχει «καθίσει» μέσα μου.\nΒέβαια, δεν σας κρύβω πως κάθε φορά πριν αρχίσω την παράσταση –είτε τη μία είτε την άλλη–, λέω τις πρώτες φράσεις προσεκτικά, επειδή φοβάμαι πως θα παρασυρθώ και αντί να πως τις ατάκες της Γιουλάνε στην «Έντα Γκάμπλερ», θα παρασυρθώ και θα πω εκείνες που λέει η Ερατώ στην «Πόρνη». Ο εγκέφαλος παίζει περίεργα παιχνίδια. Από την άλλη, είναι μια πολύ ωραία πρόκληση, γιατί το να υποδυθώ την αστή Γιουλάνε παράλληλα με τη μικροαστή, επαρχιώτισσα Ερατώ είναι για μένα ένα καλό υποκριτικό άνοιγμα. Πρόκειται για δύο διαφορετικές γυναίκες που απαιτούν μοναδική στάση σώματος. Ο Κάρολος Κουν έλεγε ότι βρίσκεις τον ρόλο στα πόδια, στο περπάτημα! Η Γιουλάνε –που όπως μου είπε η δραματολόγος μας Έρι Κύργια, στα νορβηγικά σημαίνει «νιότη»– είναι ένα ευθυτενές πλάσμα που εξουσιάζει τους πάντες, ενώ η Ερατώ που εξουσιάζεται έχει λυγίσει.\nΣε μια αυθαίρετη μεταφορά σε κοινωνικο-πολιτικούς όρους, υποδύεστε τον εξουσιαστή ευρωπαϊκό Βορρά παράλληλα με τον εξουσιαζόμενο ευρωπαϊκό Νότο.\nΔίκιο έχετε! Η αλήθεια, βέβαια, είναι ότι δεν είχα προσεγγίσει τους δύο ρόλους με αυτή την αντίληψη.\nΗ Γιουλάνε που ενσαρκώνετε είναι μεγαιρική και άκρως ιψενική.\nΘα το πείτε αυτό και στον κύριο Ρήγο (σ.σ.: ο σκηνοθέτης της «Έντα Γκάμπλερ»); Γιατί είναι ακριβώς αυτό που μου ζήτησε. Μου ζήτησε μια Γιουλάνε που αφιερώνει τη ζωή της στον ανιψιό της –ο οποίος είναι εμφανές ότι είναι ερωτευμένος μαζί της–, που διεκδικεί τα πρωτεία και τη συνεχή παρέμβαση στις ζωές των άλλων και που τελικά, ως ένα σημείο, οδηγεί την Έντα στην αυτοκτονία.\nΗ τάση μας για εξουσία ακόμη και στον περίγυρό μας είναι κληρονομικό ή επίκτητο χαρακτηριστικό;\nΝομίζω ότι είναι και τα δύο. Από τη μια, είναι το πώς γεννιέται κανείς και, από την άλλη, είναι το τι αναγκάζεται να κάνει κάποιος στη ζωή του. Ας πούμε, η Γιουλάνε από τις συνθήκες υποχρεώνεται να αναθρέψει τον ανιψιό της Γιέργκεν Τέσμαν και εξαιτίας του χαρακτήρα της δημιουργεί αυτό το ασφυκτικό πλαίσιο πνιγηρής εξουσίας. Προσέξατε πόσες φορές, στη διάρκεια της παράστασης, αναφέρεται ο Τέσμαν στη θεία του; Ο Τέσμαν, λόγω της αντιμετώπισης της Γιουλάνε, είναι ένα πλάσμα που ποτέ δεν θα ήθελα να είναι ο γιος μου. Ελπίζω ως μητέρα να μη δω ποτέ τον γιο μου τόσο προσκολλημένο σε μένα όπως συμβαίνει στην περίπτωση Τέσμαν - Γιουλάνε.\nΗ Γιουλάνε ρουφά τους χυμούς της ζωής των ανθρώπων του περίγυρού της και στο τέλος δεν τιμωρείται η ίδια, αλλά αυτοί. Πιστεύετε ότι το ίδιο συμβαίνει και στην πραγματική ζωή;\nΚαθένας έχει τον παράδεισο που του αξίζει. Η Έντα δεν τολμά να ξεφύγει. Η Γιουλάνε θέλει να σωθεί ο ανιψιός της και αυτό το κάνει. Παρότι ο Γιέργκεν είναι ένας μέτριος άνθρωπος, του εξασφαλίζει: το έπαθλο –που είναι η Έντα–, τη βίλα για να μείνει και την επαγγελματική καταξίωση με την έδρα καθηγητή.\nΌμως ο Γιέργκεν κερδίζει ως προς το κομμάτι της ευημερίας, χάνοντας το ηθικό πλεονέκτημα.\nΣυμφωνώ! Η ηθική είναι για αργότερα. Δεν βλέπετε τι γίνεται γύρω μας; Ποιοι αγωνιούν για τις έδρες, για τις καρέκλες; Σίγουρα οι λιγότερο ικανοί… οι λιγότερο έξυπνοι. Οι ευφυείς και οι ιδιοφυείς άνθρωποι λένε αυτό που λέει ο Ίψεν με το στόμα του Λέβμποργκ: «Θέλω να σε νικήσω στη συνείδηση του κοινού. Δεν θέλω να γίνω καθηγητής». Τον ιδιοφυή της ιστορίας μας δεν τον ενδιαφέρει να γίνει καθηγητής.\nΤο πρόβλημα, νομίζω, δεν εστιάζεται στην εξουσιαστική θεία, αλλά σε εμάς που αποδεχόμαστε αυτές τις «θείες» στη ζωή μας.\nΧτυπάτε μια ευαίσθητη χορδή. Αν ρωτάτε προσωπικά, σας απαντώ ότι έχω περπατήσει στην άγρια πλευρά των πραγμάτων. Ας πούμε, ενώ είμαι «παιδί» του Εθνικού, δεν έχω παίξει ποτέ στο Εθνικό. Δεν ανήκα ποτέ σε παρέες. Χάραξα τον δικό μου δρόμο. Αλλά να σας πω κάτι: δεν αρκεί να πικραινόμαστε. Δεν μου είναι χρήσιμο να πικραίνομαι. Η πίκρα δεν μας βοηθάει να προχωράμε παραπέρα.\nΝαι, η πίκρα είναι ένα στάδιο στο οποίο δεν πρέπει να πολυμένουμε. Το επόμενο στάδιο ποιο είναι;\nΗ πάλη, η συνεχής πάλη. Αισθάνομαι σαν αθλήτρια μακρινών αποστάσεων.\nΤο πέρασμα στην πάλη βλέπετε να ισχύει και για τον κόσμο;\nΔεν βλέπω να ισχύει συνολικά. Σε ότι με αφορά πάντως, έτσι έμαθα από τον πατέρα μου. Και τα παιδιά μου έτσι τα μαθαίνω να κινούνται. Θυμάμαι χαρακτηριστικά, όταν έτρεχα την απόσταση των 10.000 χιλιομέτρων στο σχολείο, απέκτησα μια τεχνική με την αναπνοή που με κρατούσε σε κάθε βήμα. Το να αντέχουν οι άνθρωποι που σκέφτονται διαφορετικά, το να υπάρχουν και το να καθορίζουν πολιτικά, οικονομικά και αισθητικά μέσα στον χώρο είναι μια νίκη, που όμως απαιτεί πάλη.\nΚάνατε 10.000 χιλιόμετρα στον στίβο που είναι μοναχικό σπορ. Πώς, λοιπόν, επιλέξατε ένα επάγγελμα τόσο εξωστρεφές και κοινωνικό;\nΠιστέψτε με, και το θέατρο έχει πολλή μοναξιά. Η πορεία που κάνεις για να βρεις έναν ρόλο είναι εντελώς μοναχική. Φυσικά, όταν ανεβαίνεις στην «αρένα με τα λιοντάρια», στη σκηνή, πρέπει να είσαι καλός πασαδόρος και να ξέρεις να αξιοποιείς τις πάσες που δέχεσαι. Είναι σαν να βρίσκεσαι στο γήπεδο.\nΌχι, είμαι φιλόδοξη. Συνεχώς ονειρεύομαι καινούργια πράγματα και νέους στόχους.\nΈχετε, όμως, την ανάγκη ο κόσμος να μιλά για τις ερμηνείες σας.\nΒεβαίως! Το να θέλω να αφήσω το στίγμα μου θα ήταν ψέμα να πω πως δεν συμβαίνει. Αυτό είναι το ζητούμενο. Όμως, εύχομαι αυτό να έχει ουσία, να υπάρξουν μερικά νέα παιδιά που θα εμπνευστούν και ως προς τον τρόπο ζωής.\nΠιστεύω στην παγκόσμια νομοτέλεια που μας διέπει. Θυμάμαι τον πατέρα μου που μας έλεγε: «Δεν μπορούμε να δογματίζουμε ούτε προς τη μια ούτε προς την άλλη κατεύθυνση. Παρότι η γνώση περιορίζει τον δογματισμό, διάγω προσευχόμενος».\nΣε ποιον προσευχόμενος;\nΣτη νομοτέλεια του Σύμπαντος.\nΗ Κατερίνα Διδασκάλου πρωταγωνιστεί στην παράσταση «Η Πόρνη Από Πάνω», η οποία ανεβαίνει στο θέατρο Βρετάνια έως τις 26 Μαΐου, κάθε Δευτέρα και Τρίτη, και στην παράσταση «Έντα Γκάμπλερ» στο θέατρο Σημείο έως τις 17 Μαΐου, από Τετάρτη έως Κυριακή.


Ο Αριθμός Πορείας Ζωής 3 - Ο Αισιόδοξος - o arithmos poreias zois 3 - o aisiodoxos\nΟ Αριθμός Πορείας Ζωής 3 - Ο Αισιόδοξος\n13:28 22/5/2012 - Πηγή: Astrology.gr\nΕίστε γεννημένοι για επικοινωνία, και με το χάρισμα του λόγου που διαθέτετε είστε ιδανικοί για να ενθαρρύνετε και να παρακινείτε τους άλλους\nΑν προσθέτοντας τους αριθμούς της γέννησης σας προκύψει ο αριθμός 3, τότε σύμφωνα με την αριθμολογία γεννηθήκατε για να βλέπετε τη θετική πλευρά των πραγμάτων.\nΕίστε η προσωποποίηση της χαράς, της δημιουργικής φαντασίας και ακτινοβολείτε αισιοδοξία.\nΟ ευχάριστος χαρακτήρας σας, η προσωπική σας γοητεία και η προσαρμοστικότητα σας είναι οι λόγοι που είστε περιζήτητοι σε παρέες και κοινωνικές συναναστροφές\nΜε την τύχη στο πλευρό σας\nθα μπορείτε να υλοποιείτε τα όνειρα σας και να σώζεστε από προβλήματα. Τα χρήματα δεν θα σας λείπουν ποτέ όταν τα χρειάζεστε, και θα προέρχονται από διάφορες πηγές. Καλό θα ήταν όμως να ελέγχετε την τάση σας να ξοδεύετε αλόγιστα.\nΕίστε γεννημένοι για επικοινωνία, και με το χάρισμα του λόγου που διαθέτετε είστε ιδανικοί για να ενθαρρύνετε και να παρακινείτε τους άλλους. Θα τα πηγαίνατε καλά σε επαγγέλματα που έχουν σχέση με διαλέξεις, δημόσιες σχέσεις και εξυπηρετήσει πελατών.\nΕίστε κατάλληλοι για εκδόσεις, ταξίδια, τουρισμό, εισαγωγές-εξαγωγές. Επίσης μπορείτε να ασκήσετε τη δικηγορία, να διδάξετε φιλοσοφία ή να εργαστείτε σαν χρυσοχόοι,\nΈνα άλλο ταλέντο σας είναι τα καλλιτεχνικά και ότι είναι δημιουργικό. Θα μπορούσατε να ασχοληθείτε ωραιότατα με το χορό, την ηθοποιία, την εικονογράφηση και τα σχεδιασμό.\nΈχετε επίσης την ικανότητα σας να εμπνέετε τους άλλους και επειδή μιλάτε από την καρδιά σας θα γινόσαστε εξαιρετικοί προπονητές.\nΕνθουσιώδεις και ταλαντούχοι όπως είστε είναι απαραίτητο να βρείτε τρόπους να διοχετεύσετε την ενέργεια σας σε σωστά κανάλια. Αν δεν καταφέρετε να της δώσετε διέξοδο αποδιοργανώνεστε και στη ζωή σας επικρατεί το χάος.\nΗ φήμη και το χρήμα δεν έρχεται νωρίς στη ζωή σας, όσο και αν το επιθυμείτε, αλλά αργότερα και κυρίως όταν έχετε ωριμάσει\n΄Έχετε την ικανότητα να βρίσκεστε στο κατάλληλο μέρος, την κατάλληλη στιγμή.\nΌτι θέλετε το θέλετε τώρα, σαν το μικρό παιδί που ζητά την ικανοποίηση των επιθυμιών του.\nΛειτουργείτε αυθόρμητα και δεν σας αρέσει να προγραμματίζετε.\nΈχετε μια καλή οικογενειακή ζωή και στήριξη από το σύντροφο σας σε ότι κάνετε. Έχετε πολλούς φίλους και γνωστούς που χρειάζονται βοήθεια, την οποία τους προσφέρετε απλόχερα.\nΛέξεις κλειδιά: Aισιοδοξία, δημιουργική φαντασία, επικοινωνία, ζωντάνια\nΚάρτες Ταρό: Η Αυτοκράτειρα και τα τέσσερα Τρία της Μικρής Αρκάνα\nΧρώματα: Το κίτρινο και το χρυσό είναι τα πιο ευνοϊκά χρώματα για σας που έχετε σας Αριθμό Πορείας Ζωής το 3. Καλό θα ήταν να έχετε γύρω σας τέτοια χρώματα, αλλά και να τα φοράτε γιατί απομακρύνουν τις εντάσεις. Επίσης μπορείτε να χρησιμοποιείτε το μοβ και το γαλάζιο.\nΠολύτιμοι λίθοι: Το κίτρινο τοπάζι και το κίτρινο ζαφείρι λειτουργούν θεραπευτικά για σας και απομακρύνουν τις κακές επ\nζωης, ονειρα, τυχη, χρωματα, αισιοδοξια, αριθμολογια, βοηθεια, βρειτε, γοητεια, ενεργεια, επικοινωνια, επαγγελματα, ερχεται, ζωη, ζητα, ηθοποιια, εκδοσεις, μικρο, μπορειτε, παιδι, προβληματα, ταξιδια, ταρο, ταση, τρια, φαντασια, φημη, χαος, χρημα, εξαγωγες, καρδια, πηγες\nγαλλικη επανασταση, θρησκευτικος γαμος, κερια\nΟ Λιάγκας έφυγε από το Πρωινό mou\nΗ Ελένη δε... χαρίστηκε σε Κωστόπουλο & Μπαλατσινού\nΕτοιμάζεται για τη ... δραχμή\nΟ Πασχάλης Τσαρούχας παρουσίασε το βιβλίο του «Μπίλη Καντίλη»!\nΠού χάθηκε αυτή η ψυχή, η Candice Swanepoel; (εικόνες)\nΟ Μάγος – Κάρτα Νο 1\nGirls just want to have fun ... (Αποκλειστικά από τη majenco στο queen.gr)\nΗ Απόδραση από το σκοτάδι - Μέρος Δ\nΗ Αφροδίτη - Μέρος Β\nJohnny Depp – Ένας Δίδυμος αγκαλιασμένος με την επιτυχία\n22 Μαΐου έχω τα γενέθλια μου - Τι λένε τα άστρα;\nStar Stylist 22 Μαΐου - Διαλέξτε φωτεινές και λαμπερές αποχρώσεις\nΤυχεροί Αριθμοί για τα 12 Ζώδια 22/5\nΤι προβλέπουν τα άστρα για το κάθε ζώδιο στις 22/5\nΤα τελευταία νέα του Rockwave 2012\nΗ Kate Winslet «καπελώνει» τους διάσημους\nΤσίπρας: Η ελληνική κρίση είναι και ευρωπαϊκό πρόβλημα\nΚαταδικασμένος σε θάνατο ο βασιλιάς της ζούγκλας\nΌταν οι γιατροί κάνουν θαύματα\nΉβη Αδάμου: «Ειλικρινά, όποιο και να είναι το αποτέλεσμα, θα είμαι ευχαριστημένη, γιατί η αποστολή της Κύπρου έχει εργαστεί πολύ σκληρά»\nΈριξε το ποτό πάνω της! (φωτό)\nελενη μενεγακη με λεσβιες


CO2 σε φυτεμένο - Greek Aquarist's Boards - Φόρουμ συζητήσεων γιά το χόμπυ του Ενυδρείου\nCO2 σε φυτεμένο\nΞεκινώ ένα φυτεμένο ενυδρείο 120 λίτρα,\nΤο φίλτρο του είναι το Fluval 306 , δουλεύει ήδη σε άλλο ενυδρείο δυο χρόνια και το βάζω στο φυτεμένο με όλα του τα υλικά.\nΞεκινώ με νερό 25 λίτρα σαν μπόλι απο το πρώτο μου ενυδρείο το οποίο ήδη λειτουργεί και το υπόλοιπο νερό με αντιχλώριο απο την βρύση.\nΤα φυτά που θα βάλω δεν είναι απαιτητικά αλλά παρ ολα αυτά θέλω να προσθέσω CO2.\nΕχω αγοράσει ένα σύστημα με μπουκάλα μανόμετρα κλπ.\nΤο γεμίζω με όσα φυτά θέλω να βάλω απο την αρχή ή τα βάζω λίγα λίγα?\nΑρχίζω το CO2 απο την πρώτη μέρα?\nΜε 3 -4 φυτά χωρίς ιδιαίτερες απαιτήσεις ποιές ποσότητες (bubbles/sec) πρεπει να πάω στην αρχή και να αυξάνω στην συνέχεια?\nΠότε μπορω να προσθέσω ψαρια?\nΑν δεν έχω ανατάραξη της επιφάνειας για να μην έχω απώλεια CO2 και τα φυτά είναι λίγα, θα έχουν οξυγόνο τα ψάρια?\nΚαλησπέρα και καλη αρχη στο φυτεμενο σου.\nΤο διοξείδιο θα πρέπει να το χρησιμοποιείς σύμφωνα με τα φωτα που εχεις..Δηλαδή θα πρέπει να υπάρχει αναλογια φωτος και διοξειδίου γιατί διαφορετικά θα υπάρξει έξαρση αλγεων...\nΑρχική Δημοσίευση από katsimba\nΤο διοξειδιο εχει αμεση σχεση με τον φωτισμο.Αν εχεις χαμηλο φωτισμο δεν υπαρχει λογος να βαλεις διοξειδιο.Αρα πες μας τι φυτα θες να βαλεις και τι φωτισμο εχεις στο ενυδρειο σου.Αυτα για αρχη!\nΕχω δυο λάμπες icewhite 24W 12.000K της Haquoss για ενυδρεία.\nΤα φυτά που έχω πάρει για αρχή είναι\nΤο διοξειδιο μονο καλο κανει στα φυτα\nειτε εχεις χαμηλο ειτε εχεις υψηλο φωτισμο\nτα λεγομενα ευκολα φυτα που δεν εχουν αναγκη μπουκαλας\nμε την προσθηκη αυτης ,εχουν γρηγοροτερη και καλυτερη αναπτυξη\nοποτε αφου εχεις μπουκαλα ανεξαρτητως ευκολων δυσκολων φυτων\nθα την βαλεις.\nΘα παρεις και ενα drop checker και θα κοιτας να ειναι πρασινος.\nΜπακαλιστικα περιπου μια φυσαλιδα το δευτερολεπτο 24/7 θα ειναι αρκετη\nμεχρι να παρεις drop checker και να δεις ακριβως.\nΤα φυτα καλο ειναι να μπουν ολα μαζι απο την αρχη\nοσο ποιο πολλα τοσο ποιο καλα\nΒοηθαει να αποφυγεις αλγες\nτο νερο απο το ενυδρειο το παλιο δεν εχει καμμια χρησιμοτητα στο στρωσιμο\nγια μπολι βγαζουμε λιγο απο το παλιο βιολογικο υλικο του παλιου στρωμενου φιλτρου και το βαζουμε στο καινουριο μας φιλτρο\nεσυ εφοσον εχεις φιλτρο που τρεχει τοσο καιρο δεν εχεις θεμα\nτα υλικα του φιλτρου θελουν ανα καιρο μια ανανεωση η συντηρηση\nΤα 12000 κελβιν ειναι επικίνδυνα για αλγη.Νομιζω οτι πρεπει να αλλαξεις λαμπες σε 6500 κελβιν.\nΕχω test της aquily για το CO2, δεν έχω καταλάβει ακόμη όμως αν δείχνει ένα χρώμα (δηλαδή πόσο CO2 έχει το ενυδρείο την ώρα που το βάζεις) ή έχει την ικανότητα να αλλάζει. Αν δηλαδή κιτρινίσει γιατί έχει πολύ CO2 μπορεί μετά να ξαναπρασινίσει ή όση ώρα κάθεται μέσα στο ενυδρείο "μαζεύει" CO2 και συνεχώς πηγαίνει προς το κίτρινο? Μπορεί να αποβάλει ο μετρητής?\nΣεβαστη η γνωμη σου αλλα για μενα ειναι λαθος.Να πουσσαρω ενα φυτο με διοξειδιο και φως να δω χρωματα και και αναπτυξη μαζι με την λιπανση.Αλλα να πουσσαρω μια ανουμπια η ενα πολυσπερμα για πιο λογο .Ας δει ο φιλος τι θελει να κανει ας τσεκαρει τον εξοπλισμο του και μετα να βαλει και διοξειδιο να βαλει και λιπανση και τα παντα.\nΠολύ φοβάμαι πως το τεστ CO2 δείχνει λάθος με τον τρόπο που προτείνουν οι εταιρείες.\nΣτη πραγματικότητα τα τεστ αυτά δεν μετράνε το CO2 αλλά το PH του νερού.\nΤο CO2 μειώνει το PH έτσι μετρώντας το PH μπορούμε να υπολογίσουμε τη περιεκτικότητα σε CO2.\nΒάζοντας όμως νερό από το ενυδρείο, μπορεί το PH να είναι ήδη χαμηλό,\nάρα θα μας δείχνει πως υπάρχει CO2 ενώ δεν υπάρχει ή δεν υπάρχει τόσο όσο δείχνει το τεστ.\nΑντίθετα , αν το νερό του ενυδρείου είναι αλκαλικό ή πολύ αλκαλικό,\nτότε το τεστ θα μας δείχνει πως δεν υπάρχει CO2 , ενώ το CO2 βρίσκετε σε υψηλά επίπεδα.\nΓια αυτό στον drop checker βάζουμε νερό με συγκεκριμένη ανθρακική σκληρότητα ΚΗ=4\nκαι έτσι το τεστ μας δείχνει πολύ πιο κοντά στη πραγματική περιεκτικότητα ή ακόμα και στη πραγματική.\nΓια να το δεις και μόνος σου κάνε το παρακάτω πείραμα.\nΠάρε ένα σφηνάκι,\nρίξε μέσα ένα κουταλάκι του γλυκού νερό από τη βρύση,\nρίξε στο σφηνάκι 3-4 σταγόνες από το τεστ,\nανακίνησε το ελαφρά,\nθα δεις πως θα γίνει μπλε, που είναι το PH του νερού της βρύσης,\nρίξε μέσα στο σφηνάκι 1 σταγόνα ξύδι,\nθα δεις πως αρχίζει να αλλάζει χρώμα,\nρίξε και 2η,\nθα γίνει ακόμα ποιο ανοικτό πράσινο,\nστη 3η σταγόνα θα δεις πως θα κιτρινίζει.\nΌπως καταλαβαίνεις, σύμφωνα με την εταιρία θα μας δείχνει πως έχει CO2\nκαι μάλιστα σε μεγάλη περιεκτικότητα,\nεμείς όμως ξύδι ρίξαμε, όχι CO2,\nτο ξύδι είναι όξινο και μειώνει το PH.\nΓια αυτό φρόντισε να βάλεις νερό ΚΗ4 στον drop checker.\nΔες για το νερό με ΚΗ=4 http://www.aquatek.gr/vb/showthread.php?t=76566/#6\nKαλα Τάκη εγραψες με την αναλυση σου για αλλη μια φορα\nΔεν ειναι παντως και το πιο ευκολο να μετρησουμε με ακριβεια το co2,οποιο τροπο κι αν διαλεξουμε..Βεβαια ο πιο εγκυρος ειναι αυτος με το drop checker με kh 4..Κι εδω μπορει να μας ξεγελασει ομως ο χρωματισμος αναλογως πιο τεστ ph χρησιμοποιουμε ή ριξουμε λιγοτερο νερο μεσα στον checker αλλα μετραει κι η εμπειρια..\nΓι αυτο καλο ειναι να το διασταυρωνουμε\n-πινακας kh-ph που μας δινει ενα μπουσουλα\n-ο χρωματισμος του drop checker\n-Μετραμε το ph που χουμε στο ενυδρειο τη μια μερα.Κατοπιν βαζουμε νερο ενυδρειου σε ποτηρι και το αφηνουμε εξω για ενα 24 ωρο.Μετραμε την αλλη μερα το ph στο νερο που κρατησαμε στο ποτηρι κι αν η διαφορα στις 2 μετρησεις ειναι 1-1,2 τοτε εχουμε αρκετη ποσοτητα co2 στο ενυδρειο μας!\nΕγω θα σου ελεγα να το γεμισεις με ευκολα φυτα και να βαλεις διοξειδιο εξ αρχης..Μονο καλο θα κανει!1 φυσ/δευτ κι ανοιχτο ολο το 24 ωρο!!\nΔεν μιλησα για πουσαρισμα με φωτα λιπασματα κλπ ειπα οτι εφοσον εχει μπουκαλα θα την βαλει χωρις να κανει κατι εξτρα θα βοηθησει πολυ τα φυτα του και αυτο ειναι δεδομενο\nτο τεστ που εχεις το Aquilli σου ζηταει να βαλεις και νερο στο drop checker η εχει ετοιμο μπουκαλακι με διαλλυμα;\nΒαζω πέντε σταγόνες απο το διάλυμα και νερό απο το ενυδρείο και μετά το τοποθετώ μέσα ανάποδα.\nΠάντως όσο το παρατηρώ βλέπω οτι "αλλάζει" χρωματισμούς και προς τις δυο κατευθύνσεις.\nΔεν δείχνει σωστά έτσι,\nπρέπει να βάλεις νερό ΚΗ4\nAqua side of paradise Themis_aqua Παρουσιάσεις Φυτεμένων Ενυδρείων 127 15-01-19 19:43\n50L φυτεμένο shalis Φυτεμένα Ενυδρεία Γενικά 7 02-07-10 21:41


Ένα εκδοτικό εγχείρημα, βασισμένο στις σύγχρονες ανάγκες της εποχής και με στόχο να δώσει λύσεις - κλειδιά σε ζητήματα που απασχολούν τα παιδιά της ευαίσθητης προεφηβικής και εφηβικής ηλικίας.\n«Το ελιξίριο των Κενταύρων» πραγματεύεται ένα από τα πιο φλέγοντα ζητήματα, που απασχολεί παιδιά, γονείς και εκπαιδευτικούς, το bullying.Επτά κλείδες... Ο Φώτης, ένα σύγχρονο αγόρι, καλείται να ανακαλύψει την πρώτη κλείδα, για να αντιμετωπίσει τους «νταήδες» του σχολείου του. Θα βρει τον Κένταυρο Χείρωνα; Τι θα του πει; Μπορεί ένα ισχυρό μυαλό να είναι τελικά πιο δυνατό από ένα βίαιο χέρι ή μια λεκτική απειλή; Οι Κένταυροι μας δίνουν την απάντηση. Ο Φώτης συνεχίζει την αναζήτηση για τις επόμενες έξι κλείδες...


Η πιο γρήγορη καταλανική συνταγή που θα λατρέψεις - CozyVibe\nHome / Good Life / Η πιο γρήγορη καταλανική συνταγή που θα λατρέψεις\nΜε αυτή την καταλανική συνταγή θα σου τρέχουν τα σάλια.\nΗ καταλανική συνταγή που θα σου ανοίξει την όρεξη. Μία πολύ γρήγορη και νόστιμη συνταγή που έχει τις ρίζες της στην Ιβηρική χερσόνησο και πιο συγκεκριμένα στην Ισπανία είναι το ψωμάκι με ντομάτα. Γνωστό και ως Pan con Tomate ή και ως Pa amb tomàquet, το ψωμάκι με ντομάτα είναι παραδοσιακό καταλανικό πιάτο που αγαπούν ντόπιοι και διεθνείς ταξιδιώτες.\nΣερβίρεται ως σαντουιτσάκι (bocadillo) ή ως ένα από τα αγαπημένα μας tapas σαν συνοδευτικό μαζί με μία κρύα μπύρα ή κρασί. Είναι πολύ κοντά στις δικές μας γεύσεις και μπορείς να το φτιάξεις και εσύ πολύ εύκολα και γρήγορα. Χρειάζεσαι μόνο λίγα υλικά, που έχουμε όλοι στην κουζίνα μας, και λιγότερο από πέντε λεπτά. Όχι κι άσχημα!\nΦέρε τις γεύσεις της Ιβηρικής χερσονήσου στο σπίτι σου.\nΥλικά και εκτέλεση.\nΘα χρειαστείς ψωμί της αρεσκείας σου (οι Καταλανοί προτιμούν την μπαγκέτα), ντομάτες, ελαιόλαδο, αλάτι και ρίγανη. Προαιρετικά θα χρειαστείς σκόρδο. Πώς θα το φτιάξεις; Κόβεις την ντομάτα στα δύο και την λιώνεις πάνω στο ψωμί -αν θέλεις κάτι τραγανό μπορείς να φρυγανίσεις νωρίτερα το ψωμάκι. Τρίβεις την ντομάτα πάνω στο ψωμί ώστε να απορροφήσει καλά όλα της τα ζουμιά και να κοκκινίσει. Στη συνέχεια ρίχνεις από πάνω όσο ελαιόλαδο θέλεις, αλάτι και λίγη ρίγανη.\nΣε περίπτωση που σου αρέσει το σκόρδο και θέλεις να γευτείς την αυθεντική καταλανική συνταγή, πριν ακόμη λιώσεις την ντομάτα στο ψωμί, άλειψε το σκόρδο που θα έχεις κόψει στη μέση πάνω στη φέτα σου για να πάρει γεύση. Ακόμη, αν σου αρέσουν τα αλλαντικά μπορείς να προσθέσεις από πάνω μία φέτα jamon -το αλλαντικό των Ισπανών- για έξτρα γεύση όπως κάνουν συχνά οι Καταλανοί. Το πιάτο σου είναι έτοιμο.\nPan con Tomate: Η πιο γρήγορη καταλανική συνταγή που θα λατρέψεις!\nΗ νοστιμιά και η ομορφιά βρίσκονται στην απλότητα. Καλή απόλαυση!


Λάχανο άσπρο -\nΤΗΛΕΦΩΝΗΣΤΕ ΜΑΣ690 7911880\nΆλλα προϊόντα (15)\nΚέιλ (λαχανίδα) 1.00€ Με ΦΠΑ\nΜαρούλι Σγουρό 3.00€ Με ΦΠΑ\nΡαπανάκι Κόκκινο Bio 1.00€ Με ΦΠΑ\nΠορτοκάλια bio 1.60€ Με ΦΠΑ\nΛεμόνια bio 2.20€ Με ΦΠΑ\nΤο λάχανο είναι μια καλή πηγή βήτα-καροτίνης, βιταμίνης C, φυτικών ινών και μαγγανίου.\nΚαταναλώνεται ωμό σε σαλάτες ή και μαγειρεμένο όπως λαχανοσαρμάδες.\nΗ ποσότητα που επιλέγεται είναι σε κιλά.\nΤο μπρόκολο φαίνεται πως αποτελεί πολλαπλό όπλο κατά του καρκίνου. Περιέχει Βιταμίνες C, K, κάλλιο, μαγγάνιο, σίδηρο κ.α. Είναι φτωχό σε θερμίδες. Καταναλώνεται συνήθως μαγειρεμένο, βρασμένο ή και στον ατμό.\nΗ πατάτα γνωστή και ως “γεώμηλο” αποτελεί τμήμα της βασικής διατροφής του πληθυσμού στην Ελλάδα. Περιέχει σημαντικές ποσότητες υδατανθράκων καθως και βιταμίνης C.\nΟι σελινόριζες είναι πλούσιες σε κάλιο και αποτελούν επίσης μια πολύ καλή πηγή βιταμίνης C. Καταναλώνονται ωμές σε σαλάτες, αλλά και μαγειρεμένες σε σούπες, φρικασέ αλλά και με κρέας.\nΤο μαρούλι είναι ετήσιο, ποώδες φυτό γρήγορης ανάπτυξης. Τρώγεται ωμό, σκέτο ή σε σαλάτες αλλά και μαγειρεμένο. Είναι από τα λαχανικά που έχουν την μεγαλύτερη θρεπτική αξία. Περιέχει βιταμίνες Α, Β, C,D και Ε, ασβέστιο, φώσφορο, κάλιο, μαγνήσιο και πολλά ακομη.\nΡαπανάκι Κόκκινο Bio\nΤα ραπανάκια έχουν άφθονες βιταμίνες και μέταλλα. Αυτές οι βιταμίνες και τα μέταλλα περιλαμβάνουν:\nΦολικό οξύ: Γνωστό και ως βιταμίνη Β, συνθέτει λευκά/ερυθρά αιμοσφαίρια στο μυελό των οστών και είναι απαραίτητο για τη διαδικασία δημιουργίας DNA και RNA.\nΚάλιο: Αυτό το μέταλλο ρυθμίζει και διατηρεί τα υγρά του σώματος σε ισορροπία. Υποστηρίζει, επίσης, τη σωστή λειτουργία της καρδιάς και τη λειτουργία ολόκληρου του νευρικού συστήματος.\nΒιταμίνη C: Η βιταμίνη C εμπλέκεται σε πολλές σημαντικές λειτουργίες στο σώμα και μπορεί να βοηθήσει στο σχηματισμό κολλαγόνου και στην ενίσχυση των τοιχωμάτων των αιμοφόρων αγγείων.\nΒιταμίνη Β6: Μια υδατοδιαλυτή βιταμίνη, γνωστή και ως πυριδοξίνη, χρειάζεται για πολλές ενζυμικές αντιδράσεις στο σώμα, κυρίως τον μεταβολισμό.


«Τριπλοί» και πρώτοι - Onsports.gr\nΓιάννης Ασκούνης\t09 Μαίου 2011, 01:24\n«Τριπλοί» και πρώτοι\nΟι Tampa Bay Rays επικράτησαν των Baltimore Orioles με 5-3 ολοκληρώνοντας το εκτός έδρας sweep.\nΗ ομάδα του Τάμπα συμπλήρωσε συνολικά τέσσερις διαδοχικές νίκες διατηρώντας την πρώτη θέση του ανατολικού γκρουπ της American League. Σήμερα, όλα τα run των δύο ομάδων σημειώθηκαν στο τέταρτο και στο πέμπτο inning. Μάλιστα, οι Rays δεν απώλεσαν το προβάδισμα σε κανένα σημείο, παρά την επιθετική πίεση των Orioles. Ακόμα, ο Derrek Lee μείωσε τελευταίος με home run.\nΟι τρεις τελευταίοι pitcher των Rays δεν επέτρεψαν κάποιο άλλο πόντο και έδωσαν την εικοστή φετινή νίκη στην ομάδα τους. Ο σύλλογος του Τάμπα ισοβαθμεί στην πρώτη θέση του ανατολικού γκρουπ του American League μαζί με τους New York Yankees. Στον αντίποδα, αυτός της Βαλτιμόρης υποχώρησε στο 14-19 (νίκες-ήττες).


Πού αποσκοπούσε η «επίθεση» του Μακρόν στον Τραμπ – Τι επιδιώκει ο Γάλλος πρόεδρος | Reader.gr\nΠού αποσκοπούσε η «επίθεση» του Μακρόν στον Τραμπ – Τι επιδιώκει ο Γάλλος πρόεδρος\nΔευ, 12/11/2018 - 11:39\nΔεν ήταν μόνο η δήλωση του Εμανουέλ Μακρόν περί «εθνικιστών» που έδειξε τις προθέσεις απέναντι στον πρόεδρο των ΗΠΑ.\nΔεν ήταν μόνο η δήλωση του Γάλλου προέδρου Εμανουέλ Μακρόν περί «εθνικιστών» που έδειξε τις προθέσεις του απέναντι στον πρόεδρο των ΗΠΑ, Ντόναλντ Τραμπ.\nΣε όλη τη διάρκεια των εορταστικών εκδηλώσεων στο Παρίσι για τα 100 χρόνια από το τέλος του Α' Παγκόσμιου Πόλεμου ο Μακρόν έδειξε να έχει μια νέα προσέγγιση στη σχέση του με τον Αμερικανό πρόεδρο. Κι αν προσπάθησε να περάσει ένα μήνυμα από αυτή τη στάση, αυτό ήταν πως η Ευρώπη δεν θα συνεχίσει να προσπαθεί απλά να κατευνάσει τον Τραμπ, όπως έκανε για τους πρώτους 18 μήνες της ανορθόδοξης προεδρίας του.\nΑντ 'αυτού, έδειξε πως με πρωτοστάτη τον ίδιο οι ηγέτες της γηραιάς ηπείρου είναι πλέον έτοιμοι να απομονώσουν τον Τραμπ, αν χρειαστεί, αρνούμενοι να του παρέχουν την προσοχή που αναζητεί.\nΕίναι αλήθεια πως ο Τραμπ έφτασε ήδη ενοχλημένος στο Παρίσι χαρακτηρίζοντας «προσβλητικές» τις δηλώσεις Μακρόν πως πρέπει η Ευρώπη να σταματήσει να βασίζεται στρατιωτικά στις ΗΠΑ. Το Σάββατο το πρωί ο Γάλλος πρόεδρος όμως εξήγησε στον Τραμπ πως ουσιαστικά συμφωνούσε μαζί του, αφού ο Αμερικανός πρόεδρος ήταν αυτός που απαίτησε στη διάσκεψη του ΝΑΤΟ οι Ευρωπαίοι σύμμαχοι να δαπανούν πλέον περισσότερα χρήματα για το στρατό τους.\nΣτη συνέχεια ο Μακρόν επέλεξε να δώσει συνέντευξη στο CNN - το αμερικανικό καλωδιακό δίκτυο που βρίσκεται σε συνεχή κόντρα με τον Τραμπ – στην οποία σημείωσε πως η Ευρώπη πρέπει να σταματήσει να αγοράζει αμερικανικά όπλα και άλλο υλικό.\n«Αυτό που δεν θέλω να δω είναι οι ευρωπαϊκές χώρες να αυξάνουν τον αμυντικό προϋπολογισμό για να αγοράσουν αμερικανικά και άλλα όπλα ή υλικά που προέρχονται από την βιομηχανία σας», δήλωσε ο Μακρόν στο πρόγραμμα "Global Public Square" της Fareed Zakaria. «Νομίζω ότι αν αυξήσουμε τον προϋπολογισμό μας, πρέπει να οικοδομήσουμε την αυτονομία μας και να γίνουμε μια πραγματικά κυρίαρχη δύναμη».\nΤο... κερασάκι μπήκε στην τούρτα την Κυριακή. Κατά τη διάρκεια της ομιλίας του το πρωί της Κυριακής και παρουσία όλων των ξένων ηγετών συμπεριλαμβανομένου και του Τραμπ, ο Μακρόν είπε: «ο πατριωτισμός είναι ακριβώς το αντίθετο του εθνικισμού. Ο εθνικισμός είναι μια προδοσία του πατριωτισμού. Με το να κυνηγάμε τα συμφέροντά μας πρώτα, χωρίς να λαμβάνουμε υπόψη τους άλλους σβήνουμε το ίδιο πράγμα που ένα έθνος κρατά πιο πολύτιμο, αυτό που του δίνει ζωή και το κάνει σπουδαίο: τις ηθικές του αξίες». Πιο ευθεία «μπηχτή» προς τον ρπόεδρο των ΗΠΑ δεν θα μπορούσε να υπάρξει, αφού ο Τραμπ, κατά τη διάρκεια της πρόσφατης προεκλογικής εκστρατείας για τις ενδιάμεσες εκλογές των ΗΠΑ είχε δηλώσει περήφανος που είναι «εθνικιστής».\nΚαι δεν ήταν μόνο η ρητορική που χρησιμοποίησε ο Μακρόν.\nΟι Γάλλοι φάνηκε να κινούνται με τέτοιο τρόπο ώστε να εμποδίσουν τον Τραμπ να «κλέψει» την προσοχή από την ιστορικότητα της ημέρας. Η Γερμανίδα Καγκελάριος Άνγκελα Μέρκελ ήταν συνεχώς στο πλευρό του Μακρόν στην επίσημη τελετή. Ο Τραμπ και ο Ρώσος πρόεδρος Βλαντιμίρ Πούτιν είχαν κοντινές θέσεις κι έγινε σαφές πως δεν θα τους δοθεί εύκολα η ευκαιρία να γίνουν οι πρωταγωνιστές της ημέρας.\nΈγινε ξεκάθαρο με όλους τους τρόπους πως ο Εμανουέλ Μακρόν θέλησε, μέσα στη Γαλλία, να δείξει σε όλο τον κόσμο πως δεν είναι απλά ο οικοδεσπότης, αλλά ο «πρωταγωνιστής» της ημέρας. Το τι επιδιώκει να πετύχει είναι εμφανές.\nΜε τον Ντόναλντ Τραμπ να έχει βάλει απέναντι του την πλειοψηφία των ηγετών του Δυτικού, αλλά και του Ανατολικού κόσμου, με την Άνγκελα Μέρκελ να έχει ήδη δρομολογήσει την αποχώρηση της από την πολιτική και τη Μεγάλη Βρετανία να βρίσκεται ασφυκτικά εγκλωβισμένη στα εσωτερικά της προβλήματα και την αβεβαιότητα για το μέλλον της μετά το Brexit, ο Μακρόν διεκδικεί (χωρίς σοβαρό αντίπαλο) τον τίτλο του επόμενου ηγέτη του ελεύθερου κόσμου.\nΜε τα ποσοστά δημοτικότητας στο εσωτερικό να είναι εξαιρετικά χαμηλά, ο Γάλλος πρόεδρος κάνει μία ύστατη προσπάθεια να γυρίσει το εις βάρος του κλίμα και να ανατρέψει τα προγνωστικά. Σε αυτή την προσπάθεια παίζει ουσιαστικά χωρίς αντίπαλο. Από τη μία πλευρά Εθνικιστές όπως ο Τραμπ, ο Πούτιν, ο Σαλβίνι και η Λε Πεν κι από την άλλη αυτός.\nΤο ο,τι ξεκίνησε την «καμπάνια» του βάζοντας απέναντι του τον πιο ισχυρό αντίπαλο που θα μπορούσε να έχει, τον πρόεδρο των ΗΠΑ, δείχνει πως έχει τοποθετήσει τον πήχη ψηλά. Το αν θα τα καταφέρει, θα το δείξει η ιστορία. Τα προγνωστικά όμως, είναι αλήθεια, πως δεν τον ευνοούν.\n18/11/2019 - 23:58\n18/11/2019 - 23:20


Διδυμότειχο: Νεκρός 76χρονος μετά από καβγά σε καφενείο\nΠρώτη καταχώρηση: Πέμπτη, 17 Ιουνίου 2021, 15:51\nΈνας 76χρονος έχασε τη ζωή του κατά τη διάρκεια καβγά μεταξύ δύο συγχωριανών του που ξέσπασε σε καφενείο οικισμού κοντά στο Διδυμότειχο. Το περιστατικό σημειώθηκε λίγο μετά τα μεσάνυχτα της Τετάρτης, κατά τη διάρκεια διαφωνίας μεταξύ 28χρονου και 69χρονου.\nΘαμώνες του καφενείου ενεπλάκησαν στο επεισόδιο και κάποιοι μπήκαν στη μέση για να χωρίσουν τους δύο συγχωριανούς τους, όταν ένας 76χρονος έπεσε στο έδαφος, χτυπημένος από τον 28χρονο και έχασε τις αισθήσεις του. Κατά τη μεταφορά του στο νοσοκομείο Διδυμότειχου διαπιστώθηκε ο θάνατός του. Τραύματα στο κεφάλι και το πρόσωπο φέρει και ο 69χρονος.\nΟ 28χρονος φέρεται να απείλησε κι έναν άλλο συγχωριανό του, προκάλεσε φθορές στο κατάστημα και στη συνέχεια τράπηκε σε φυγή. Μετά από έρευνες οι αστυνομικοί κατάφεραν να εντοπίσουν και να τον συλλάβουν. Σε βάρος του σχηματίστηκε δικογραφία για ανθρωποκτονία, απλή σωματική βλάβη, απειλή και φθορά ξένης ιδιοκτησίας.\nΤελευταία ενημέρωση: Πέμπτη, 17 Ιουνίου 2021, 16:15


Νίκος Δήμου: «Η ελάχιστη αστική μας τάξη – και η ποιότητα που έφυγε με τους παλιούς» | Andro\nΝίκος Δήμου: «Η ελάχιστη αστική μας τάξη – και η ποιότητα που έφυγε με τους παλιούς»\nO Νίκος Δήμου περιδιαβάζει στο νεοκλασικό νεκροταφείο της Ερμούπολης, αναζητώντας μελαγχολικά τα ίχνη της χαμένης αστικής μας τάξης. Που «όπως όλα τα πράγματα στην Ελλάδα, λειτούργησε σαν θαύμα. Μέσα σε πενήντα χρόνια κάλυψε χάσμα πεντακοσίων. Εξαντλήθηκε και έσβησε».\n«Περπατάω μέσα στο μικρό κοιμητήρι και συλλαβίζω τα ονόματα στα μαυσωλεία: Ροδοκανάκης, Βαφιαδάκης, Πρώιος, Νεγρεπόντης, Καλβοκορέσης, Μαυροκορδάτος, Ζερβουδάκης. Ονόματα που δεν αντιστοιχούν πια σε τίποτα».\nΠερπατώ στο πιο ωραίο νεοκλασικό νεκροταφείο. Φοίνικες και αετώματα, ανάγλυφα κι αγάλματα. Συλλαβίζω τα ονόματα των ανθρώπων που παράγγειλαν τέτοια μνημεία με τη σίγουρη πρόθεση να τους διαφυλάξουν στην αιωνιότητα. Ονόματα που δεν αντιστοιχούν πια σε τίποτα.\nΉρθαν κατατρεγμένοι και ανέστιοι. Μέσα σε λίγα χρόνια χτίσαν μία πόλη από τις πιο πλούσιες, πιο οργανωμένες και πιο όμορφες στην Ευρώπη. Έφτιαξαν τόσα «πρώτα» πράγματα, που βαριέσαι να τα μετράς: το πρώτο νοσοκομείο, το πρώτο τυπογραφείο, το πρώτο εργοστάσιο, το πρώτο θέατρο, την πρώτη βιβλιοθήκη. Η ακμή κράτησε μισόν αιώνα. Και μετά το κενό.\nΆφησαν πίσω τους μια Πομπήια – μια πόλη φάντασμα. Νεοκλασικά μέγαρα που γκρεμίζονται, ζωγραφισμένα ταβάνια που ξεφλουδίζουν, εξοχικά αρχοντικά να καταρρέουν. Από τους ανθρώπους δεν έμεινε ίχνος. Σαν να ήταν εξωγήινοι. Ήρθαν, δημιούργησαν, χάθηκαν.\n«Η έπαυλη του Βαφιαδάκη στα Χρούσα γκρεμίζεται – κι οι υπέροχοι τροπικοί κήποι έγιναν αδιαπέραστη ζούγκλα. Κουκουβάγιες φωλιάζουν στη βίλα του Πρωίου. Σχεδόν καμιά από τις μεγάλες οικογένειες δεν άφησε απογόνους. Τα μαυσωλεία (διατηρητέα μνημεία, που καταρρέουν) δεν θα ξανανοίξουν πια». (Αριστερά ο Σταμάτιος Πρώιος, από περιοδικό του 1889, φωτογραφία wikipedia.org)\nΗ ελάχιστη αστική μας τάξη. Όπως όλα τα πράγματα στην Ελλάδα, λειτούργησε σαν θαύμα. Μέσα σε πενήντα χρόνια κάλυψε χάσμα πεντακοσίων. Εξαντλήθηκε και έσβησε.\n«Άφησαν πίσω τους μια Πομπήια – μια πόλη φάντασμα. Από τους ανθρώπους δεν έμεινε ίχνος. Σαν να ήταν εξωγήινοι. Ήρθαν, δημιούργησαν, χάθηκαν».Tweet\nΒέβαια στην Ελλάδα δεν αξιωθήκαμε να ζήσουμε σωστά την αστική φάση της ιστορίας. Κάτι πρόγονοι, κάτι επίγονοι – και κάτι βραχύβια θαύματα σαν αυτό που περιγράφω.\nΜιλάω για την Ερμούπολη.\nΓια τους ανθρώπους που ήρθαν το 1822 και ’23 πρόσφυγες από τη Χίο, τη Σμύρνη, τα Ψαρά – και μεταμόρφωσαν σε λίγους μήνες ένα χέρσο τόπο σε υπόδειγμα πολεοδομικής, κοινοτικής και οικονομικής οργάνωσης. Με το αποτέλεσμα από το 1830 ως το 1880 να βρίσκονται στην ευρωπαϊκή πρωτοπορία – σε κάθε τι: βιομηχανία, εμπόριο, γράμματα, τέχνες. Και κυρίως στην κοινωνική συνείδηση: ταμεία ασφαλίσεως και αλληλοβοηθείας, σχολεία, βιβλιοθήκες, ιδρύματα –γηροκομεία, πτωχοκομεία, ορφανοτροφεία, νοσοκομεία– κι όλα αυτά χωρίς βοήθεια από το κράτος (ποιο κράτος;). Τα πάντα η κοινότητα. Αυτοδιαχείριση θα το λέγαμε σήμερα.\nΑκόμα και το πρώτο συνδικαλιστικό κίνημα και την πρώτη απεργία γνώρισε η Ερμούπολη – τον καιρό που η κύρια Ελλάδα ζούσε χρόνους φεουδαρχικούς…\n«Αφιερώνω το βιβλίο στη μνήμη της μητέρας μου. Οι δικές της αφηγήσεις με βοήθησαν να πάρω μια πρώτη αίσθηση τού τι υπήρξε η ελληνική αστική τάξη.» (Ν. Δήμου)\nΠερπατάω μέσα στο μικρό κοιμητήρι και συλλαβίζω τα ονόματα στα μαυσωλεία: Ροδοκανάκης, Βαφιαδάκης, Πρώιος, Νεγρεπόντης, Καλβοκορέσης, Μαυροκορδάτος, Ζερβουδάκης. Η έπαυλη του Βαφιαδάκη στα Χρούσα γκρεμίζεται – κι οι υπέροχοι τροπικοί κήποι έγιναν αδιαπέραστη ζούγκλα. Κουκουβάγιες φωλιάζουν στη βίλα του Πρωίου. Σχεδόν καμιά από τις μεγάλες οικογένειες δεν άφησε απογόνους. Τα μαυσωλεία (διατηρητέα μνημεία, που καταρρέουν) δεν θα ξανανοίξουν πια.\nΚι ό,τι απομένει, φάντασμα σεργιανάει τη νύχτα στους δρόμους της Ερμούπολης –αυτής της νεοελληνικής Πομπήιας– και στις σελίδες του Εμμανουήλ Ροΐδη. Ακμή και παρακμή. Σήμερα οι κάτοικοι προσπαθούνε να γκρεμίσουν τα νεοκλασικά – και να χτίσουν κανένα μπετονένιο τέρας (σαν τα φριχτά εξοχικά με τα οποία έχουν καταστρέψει τις παραλίες τους). Η ποιότητα έφυγε με τους παλιούς. Καμιά φορά η εξέλιξη είναι προς τα πίσω.\n//Από το βιβλίο του Νίκου Δήμου «Η χαμένη τάξη» (στο βιβλίο –σελ. 14– έχει τίτλο «Οι Εξωγήινοι»). Εκδόθηκε πρώτη φορά το 1985 (από τις εκδόσεις Νεφέλη). Τον Νοέμβριο του 2003 κυκλοφόρησε από τις εκδόσεις Πατάκη – φέτος έγινε η ένατη εκτύπωσή του.\nΔιαβάστε ακόμα: Νίκος Δήμου – «Είμαστε ένας λαός χωρίς πρόσωπο. Χωρίς ταυτότητα».\nβιβλίο Ερμούπολη Νίκος Δήμου


21 ενεργά κρούσματα στη Λιβαδειά, 6 στον Ορχομενό - Asopichos\nΑρχική Επίκαιρα 21 ενεργά κρούσματα στη Λιβαδειά, 6 στον Ορχομενό\n21 ενεργά κρούσματα στη Λιβαδειά, 6 στον Ορχομενό\n7 Ιουνίου, 2021,8:40 μμ\nΜε βάση την εβδομαδιαία αναφορά του Εθνικού Οργανισμού Δημόσιας Υγείας με τα δεδομένα της επιδημιολογικής επιτήρησης, ο Δήμος Λιβαδειάς ανακοίνωσε ότι σήμερα, 7 Ιουνίου 2021, τα ενεργά κρούσματα ανέρχονται σε 21, εκ των οποίων τα 4 νοσηλεύονται και τα 17 βρίσκονται σε κατ’ οίκον περιορισμό.\nΟ Δήμαρχος Λεβαδέων Ιωάννης Δ. Ταγκαλέγκας αναφέρει:\n«Θετικό αποτέλεσμα η συνεχιζόμενη μείωση των ενεργών κρουσμάτων στον Δήμο Λεβαδέων, το οποίο όμως δεν μας καθησυχάζει. Οφείλουμε να βρισκόμαστε σε επαγρύπνηση, να τηρούμε τις αποστάσεις και όλους τους κανόνες ασφαλείας, προστατεύοντας εμάς, αλλά και τους γύρω μας. Ευελπιστούμε μέσα στο επόμενο διάστημα σε ταχύτερους εμβολιαστικούς ρυθμούς, ακόμη και στις νεαρές ηλικίες, με στόχο την αμεσότερη δυνατή επίτευξη ανοσίας. Ο Δήμος Λεβαδέων, από την πλευρά του, θα συνεχίσει απρόσκοπτα τους εντατικούς ελέγχους ταχείας ανίχνευσης κορωνοϊού, για να επιβλέπει την πορεία της πανδημίας σε τοπικό επίπεδο.\nΣυνιστώ σύνεση, υπομονή και δύναμη.»\nΗ ενημέρωση από τον ΕΟΔΥ για τα ενεργά κρούσματα στον Δήμο Ορχομενού ήταν\nπαραπάνω από αισιόδοξη αφού τα κρούσματα παραμένουν σε χαμηλά επίπεδα και μάλιστα σε μονοψήφιο αριθμό. Ο ΕΟΔΥ ενημέρωσε για 6 συνολικά κρούσματα από τα οποία 3 νοσηλεύονται και 3 είναι κατ’ οίκον περιορισμό.\nΗ δήμαρχος Ορχομενού Βούλα Καράλη σε ανάρτησή της στα μέσα κοινωνικής δικτύωσης αναφέρει:\n«Να λοιπόν που τα καταφέραμε και τα κρούσματα στο δήμο μας είναι πολύ λίγα πια.\nΜια προσπάθεια που την κάναμε και συνεχίζουμε να την κάνουμε μαζί .\nΤο καλοκαίρι ήρθε και είναι όμορφο !\nΒγαίνουμε έξω αλλά με προσοχή\nΤιποτα δεν τελείωσε\nο κορονοιος παραμένει\nΣυνεχίζουμε να προσέχουμε»\nΠροηγούμενο άρθροΡapid test σε Ορχομενό και Αγ Σπυρίδωνα\nΕπόμενο άρθρο10 Ιουνίου. Απεργία και συγκέντρωση στην κεντρική πλατεία της Λιβαδειάς


Στον Αρχιεπίσκοπο οι Περιφερειάρχες!\nΕπίσημο δείπνο στους Περιφερειάρχες όλης της χώρας παρέθεσε στην Ιερά Αρχιεπισκοπή Αθηνών ο Μακαριώτατος Αρχιεπίσκοπος Αθηνών και πάσης Ελλάδος Ιερώνυμος.\nΕνημέρωση με.. διακοπές για τους υδρογονάνθρακες\nΑΝΤΙΔΡΑΣΕΙΣ ΑΠΟ ΜΕΡΙΔΑ ΚΟΣΜΟΥ ΣΤΟΝ ΒΟΥΤΣΑΡΑ\nΜε μεγάλη συμμετοχή απλού κόσμου που αγωνιά για τις έρευνες υδρογονανθράκων στην περιοχή μας, πραγματοποιήθηκε το μεσημέρι της Δευτέρας, η πρώτη από τις ενημερωτικές εκδηλώσεις με θέμα «Η ανάπτυξη των υδρογονανθράκων στην Ήπειρο», στο Βουτσαρά του Δήμου Ζίτσας.\nΤελευταία Ενημέρωση στις Τρίτη, 23 Ιανουάριος 2018 10:47\nΑνυπαρξία συναλλαγών στα Γιάννενα\nΣε... αναζήτηση των νέων αντικειμενικών αξιών!\nΔυσεπίλυτος γρίφος παραμένει για το ΥΠΟΙΚ η αναπροσαρμογή των αντικειμενικών τιμών στις εμπορικές αξίες των ακινήτων.\nΠρόταση για κέντρο αποτέφρωσης στα Γιάννενα\nΤΑ ΟΦΕΛΗ ΚΑΙ ΟΙ ΕΥΝΟΙΚΕΣ ΣΥΝΘΗΚΕΣ...\nΗ πολιτεία ήρε τα πολλά νομοθετικά κωλύματα που περιέπλεκαν το θέμα της αποτέφρωσης των νεκρών στη χώρα μας, αν και νομοθετημένο από το 2005! Τα προοδευτικά μυαλά στην περιοχή μας υπάρχουν και συνεπικουρούνται σε διάφορα θέματα, από ένα Μητροπολίτη με ανοιχτούς ορίζοντες. Η πολιτική βούληση απομένει για να γίνει πράξη το πρώτο «Κέντρο Αποτέφρωσης Οστών Νεκρών (Κ.Α.Ο.Ν.)» στα Γιάννενα...\nΒανδαλίστηκε, ξανά, η πρόσοψη της Τράπεζας της Ελλάδος


Έτοιμοι για τη γιορτή του Ηρακλείου\n16:13 | 15/02/2020\nΠραγματοποιήθηκε στα «Δύο Αοράκια» η συνέντευξη Τύπου για τον 45ο τελικό του Κυπέλλου Ανδρών, ανάμεσα στον Προμηθέα και την ΑΕΚ (16/02, 17.00).\nΟι φιναλίστ δεν έκρυψαν την ικανοποίηση τους από τη φιλοξενία του Ηρακλείου και όλης της Κρήτης και δήλωσαν έτοιμοι να κάνουν την προσπάθεια τους για την κατάκτηση του τίτλου. Αναλυτικά:\n«Ξέρω ότι δεν θα έχουμε κόσμο στο γήπεδο. Πέρσι στο Διηπειρωτικό είχαμε κάποιους φιλάθλους δίπλα μας. Πάντα είναι καλύτερο να έχεις οπαδούς, γιατί σου δίνουν ώθηση σε κάποιες στιγμές. Καταλαβαίνω όμως ότι έτσι είναι η κατάσταση στην Ελλάδα και δεν μπορεί να επιτραπεί η παρουσία οπαδών των δύο ομάδων κάτω από την ίδια στέγη. Αυτό δεν είναι πρόβλημα της διοργανώτριας αρχής, αλλά των οφείλεται στους οπαδούς. Ελπίζω κάποια στιγμή να ωριμάσουν οι συνθήκες και έρθει κάποια στιγμή η ώρα που θα γίνει αυτό».\nΝικόλαος Συριγωνάκης (αντιπεριφερειάρχης Ηρακλείου): «Ευχαριστούμε όλους για την παρουσία σας. Εκ μέρους της Περιφέρειας και του περιφερειάρχη μας, Σταύρου Αρναουτάκη, καλωσορίζουμε τις αποστολές των δύο ομάδων και ευχόμαστε να έχουν μια καλή διαμονή. Θέλω να ευχαριστήσω και να συγχαρώ την ΕΟΚ, τον πρόεδρο κ. Βασιλακόπουλο, αλλά και τον πρόεδρο της ΕΚΑΣΚ, κ. Μαρκάκη, γιατί μας εμπιστεύτηκαν ξανά και μας ανέθεσαν ένα ακόμη μεγάλο αθλητικό γεγονός. Επιβεβαιώνεται για άλλη μία φορά ότι η Κρήτη μας αποτελεί έναν εξαιρετικό αθλητικό προορισμό. Το γεγονός ότι ο τελικός Κυπέλλου θα διεξαχθεί με θεατές παιδιά από σχολεία, παρά τις ενστάσεις που υπάρχουν, θα δώσει σε μαθητές να παρακολουθήσουν από κοντά αθλητές που δεν είχαν την ευκαιρία να δουν από κοντά. Έτσι θα αγαπήσουν και θα αγκαλιάσουν το άθλημα της καλαθοσφαίρισης. Ευχόμαστε να γίνει ένας όμορφος αγώνας και να κερδίσει ο καλύτερος ή ο πιο τυχερός».\nΚωνσταντίνος Βαρδαβάς (αντιδήμαρχος Ηρακλείου): «Εκ μέρους του Δήμου Ηρακλείου και του δημάρχου κ. Λαμπρινού, σας καλωσορίζουμε σε ένα δημοτικό γήπεδο, για το οποίο υπερηφανευόμαστε. Ευχόμαστε πως θα είναι ένας ανταγωνιστικός τελικός, απέναντι σε μια μεγάλη ομάδα από την Αθήνα θα αντιμετωπίσει μια ανερχόμενη δύναμη από την περιφέρεια, όπως ο Προμηθέας. Δεν θέλουμε να συνδεθεί το Ηράκλειο με τελικούς που παρακολουθούν μόνο μικρά παιδιά. Είναι μια αξιέπαινη προσπάθεια της ΕΟΚ, αλλά είναι κάτω από συγκεκριμένες συνθήκες. Θα θέλαμε η πρόσβαση να είναι ελεύθερη σε οικογένειες και παιδιά. Θέλω να πιστεύω πως θα ωριμάσουν οι συνθήκες και είναι δουλειά όλων αυτό, ώστε να μην έχουμε φαινόμενα βίας και να προστατέψουμε το παιχνίδι. Ελπίζω να γίνει ένα καλό παιχνίδι, να το απολαύσουν όλοι και να σας ξαναδούμε για ένα ακόμη μεγάλο γεγονός του μπάσκετ».\nΗ ΑΕΚ πρότεινε διεξαγωγή Final-8 στο BCL!\n23:02 | 10/03/2020\n«Πέταξε» στα προημιτελικά η ΑΕΚ\nΠανηγυρική πρόκριση στα προημιτελικά του Basketball Champions League, πανηγύρισε η ΑΕΚ.\n17:41 | 10/03/2020\nΚεκλεισμένων των θυρών το ματς της ΑΕΚ με τη Βόνη\nΓια το Basketball Champions League.


Καταψήφιση νομοσχεδίου – ΚΡΗΤΩΝ ΕΠΙΧΕΙΡΕΙΝ\nΚαταψηφίστηκε το νομοσχέδιο του υπουργείου Εσωτερικών που αφορά την «Άρση των περιορισμών για την εγγραφή στους ειδικούς εκλογικούς καταλόγους εκλογέων εξωτερικού» καθώς δεν συγκέντρωσε τον αριθμό των 200 βουλευτών.\nΕιδικότερα για το εκλογικό δικαίωμα των ομογενών, υπέρ ψήφισαν οι βουλευτές της Νέας Δημοκρατίας, του Κινήματος Αλλαγής και της Ελληνικής Λύσης. Ενώ κατά ψήφισαν οι βουλευτές του ΣΥΡΙΖΑ, του ΚΚΕ και του ΜέΡΑ25.\nΚατηγορία: ΕιδήσειςΜε ετικέτα: ΒΟΥΛΗΕΛΛΗΝΙΚΗ ΛΥΣΗΚΙΝΑΛΚΚΕΜΕΡΑ25ΝΔΝΕΑ ΔΗΜΟΚΡΑΤΙΑΝΟΜΟΣΧΕΔΙΟΟΜΟΓΕΝΕΙΑΣΥΡΙΖΑ\nΠροηγούμενο άρθρο Συνεργασία Πα.Γ.Ν.Η. – Ηλιαχτίδας\nΝέο άρθρο Αναστολή εργασίας ευπαθών ομάδων


Αγοράστε Wildfire Xbox One | CD Key | τιμές από ✔€6.75 - Keysforgames.gr\nΑγοράστε το Wildfire Xbox One. CD Key για το Wildfire Xbox One, η καλύτερη σύγκριση τιμών\nKeysforgames.gr > Console Games > Wildfire Xbox One\nΣχετικά με το Wildfire Xbox One\nΣυγκρίνετε τιμές και αγοράστε φθηνά το key του Wildfire Xbox One! Μετά την αγορά, ο κωδικός του Xbox One σας δίνει τη δυνατότητα να κατεβάσετε, να εγκαταστήσετε και να παίξετε το Wildfire Xbox One απευθείας στο Xbox One.\nΗ χαμηλότερη τιμή αυτή τη στιγμή για ένα κλειδί Wildfire Xbox One Στην Ελλάδα είναι € 6.75\nΒρείτε όλους τους διαθέσιμους πωλητές για το Wildfire Xbox One και αγοράστε το Wildfire Xbox One. Συγκρίνετε τους εδώ για να βρείτε τις καλύτερες τιμές, εξοικονομώντας χρόνο και χρήμα!\nΠαραλάβετε στην πόρτα σας το Wildfire Xbox One ή αποκτήστε έναν Key Code / Game Account ή Xbox One Account και ενεργοποιήστε τον στο Xbox Network σας.\nΒρείτε τις καλύτερες προσφορές για το Wildfire Xbox One στο keysforgames.gr\nΑγοράστε Key για το Wildfire Xbox One στην χαμηλότερη τιμή! Χριστουγεννιάτικες εκπτώσεις - Έκπτωση έως και 10% με τους εκπτωτικούς μας κωδικούς!\nΕπιλέξτε DLC Wildfire Nintendo Switch Wildfire PS4\nΑγοράστε φθηνό ψηφιακό κωδικό λήψης, ενεργοποιήστε το License Key του Wildfire Xbox One\nΚωδικός λήψης παιχνιδιού του Wildfire Xbox One\nΘα σας αποσταλεί ένας κωδικός στο e-mail σας με τον οποίο μπορείτε να ενεργοποιήσετε το Wildfire Xbox One ψηφιακά στο XBox Live και να το προσθέσετε στη βιβλιοθήκη σας.\nΑμερικανικός κωδικός λήψης παιχνιδιού του Wildfire Xbox One\nΘα σας αποσταλεί ένας κωδικός στο e-mail σας με τον οποίο μπορείτε να ενεργοποιήσετε το Wildfire Xbox One στο XBox Live και να το προσθέσετε στη βιβλιοθήκη σας. Αυτός ο κωδικός απαιτεί λογαριασμό από τη Βόρεια Αμερική.\nΕυρωπαϊκός κωδικός λήψης παιχνιδιού του Wildfire Xbox One\nΘα σας αποσταλεί ένας κωδικός στο e-mail σας με τον οποίο μπορείτε να ενεργοποιήσετε το Wildfire Xbox One στο XBox Live και να το προσθέσετε στη βιβλιοθήκη σας. Αυτός ο κωδικός απαιτεί λογαριασμό από την Ευρώπη.\nXBox One Account του Wildfire Xbox One\nΘα λάβετε έναν νέο λογαριασμό XBox One με έναν κωδικό Wildfire Xbox One. Αφού κατεβάσετε τον Wildfire Xbox One από αυτόν τον λογαριασμό, θα προστεθεί στον προσωπικό σας λογαριασμό.\nΠοια είναι η εμπειρία σας με το Wildfire Xbox One; Μοιραστείτε την εμπειρία σας και βοηθήστε άλλους gamers να κάνουν την επιλογή τους.


Αρχική Culture ΘΕΑΤΡΟ Η Προίκα: Ο μονόλογος μιας γυναίκας που παλεύει να ξανά ονειρευτεί\nΈνα γραμμόφωνο, λες, κρύβεται σε μια γωνιά και παίζει ξεχασμένα τραγούδια του αττίκ, τραγούδια της παλιάς Αθήνας. Ανοίγει η αυλαία και φαντάζεσαι ότι μπαίνεις σε ένα νεοκλασικό στην Κυψέλη τη δεκαετία του ’70, που έχει χάσει την παλιά του δόξα, μα όλα στο εσωτερικό του θυμίζουν τις ένδοξες στιγμές που πέρασε.\nΗ Νανά, ο Αντώνης, ο Χρυσάφης, η μάνα κι ο πατέρας, η «αδελφούλα» που έφυγε νωρίς, ο Αρίστος, ο κύριος τέλειος, ο σοβαρός, ο Γούλης – τι Γούλης δηλαδή, Ανάργυρος… Κάθε συνάντηση, κάθε γνωριμία και μία ελπίδα γεννούσε όνειρα απατηλά, που τους δόθηκε αξία μεγάλη και καταπάτησαν κάθε ανάγκη για αυτοδημιουργία, για εξέλιξη και αυτοεκτίμηση. Μα πάνω απ’ όλα ο Σόλων, αντιπροσωπεύοντας το ιδανικό, το όνειρο, το νεφέλωμα που δεν θα κατέβει ποτέ επί γης, μα πάντα θα μένει σαν κρυφός καημός στα στήθη. Και οι συνειδητοποιήσεις να ακολουθούν η μία την άλλη. Πάντα ο «Άλλος» ερχόταν πρώτος, τι θα πει ο κόσμος, πώς θα ευχαριστηθεί η μητέρα, πώς ο πατέρας θα βγει με περηφάνια στο καφενείο, ποιος θα τον φροντίσει αν όχι η κόρη του.\nΚάπως έτσι φτάνεις στα 40 με κρίσεις πανικού και τάσεις υστερίας, και μετά πατάς τα 58, μόνη, ενοχική, και τα βράδια κρυφά χαϊδολογάς την απαλή οργάντζα που σαν να λάμπει ακόμη… Την ακουμπάς στο μάγουλό σου τρυφερά και ξεγελιέσαι πως το άγγιγμά της είναι άγγιγμα συντροφικό και αψεγάδιαστο, σαν αυτό που δεν ήρθε ποτέ, όσο κι αν το ονειρευόσουν. Μια εποχή που έφυγε.\nΠόσα παραπάνω, όμως, φέρνει στο φως η παράσταση «Η Προίκα» της Μπέτυς Μαγρίζου σε σκηνοθεσία, Φώτη Μακρή, πέρα από τον σπαρακτικό και άλλοτε τρυφερό μονόλογο μιας μετανιωμένης γυναίκας που παλεύει να ξανακερδίσει τη ζωή που έχασε μέσα από τα χέρια της.\nΗ ερμηνεία της Στέλλας Παπαδημητρίου εξύψωσε το κείμενο, που θα μπορούσε να έχει χάσει κάτι από την πραγματική του αξία. Μία ερμηνεία που σε κάνει να λες «Ευχαριστώ» με την υπόκλιση της ηθοποιού στο τέλος της παράστασης. Όπως και η ίδια η ηθοποιός ανέφερε σε συνομιλία μας, πρόκειται για μία παράσταση που πραγματικά αφορά κάθε γυναίκα.\nΗ θέση της γυναίκας, η κοινωνία, η οικογένεια, ο ρατσισμός, οι σχέσεις, η μητρότητα, τα στερεότυπα, η προσωπική ελευθερία, η ίδια η ζωή και η στάση μας απέναντί της. Μέσα από την προφανή ανάγκη για συνύπαρξη αποκαλύπτεται το «νόημα» μάλλον της παρουσίας μας στη γη και είναι αυτό ακριβώς, η συντροφιά. Το να δώσεις και να πάρεις, να αγγίξεις τον άλλον, να μεταδώσεις αγάπη, φροντίδα και τρυφερότητα. Ενώ, τα αντικείμενα μένουν γυαλιστερά και απαράλλαχτα με το πέρασμα του χρόνου, οι καρδιές σκουριάζουν, τα μυαλά κουράζονται, νοσταλγούν και ωριμάζουν πια, και μετανιώνουν τα «όχι» του χθες που θα ‘ταν κραυγαλέα «ναι» σήμερα.\nΗ πορεία μιας γυναίκας, η ελευθερία και η ελευθεριότητα που της παραχωρείται από την κοινωνία και από την οικογένειά της. Πώς «παραχωρείται» κάτι που σου ανήκει εξ ορισμού; Η Αρετή δεν αναζητά τον «άντρα» που θα την κάνει «Κυρία», η Αρετή αναζητά τον συνοδοιπόρο, τον συνεργάτη, τον σύμμαχο.\nΜελαγχολείς, θυμώνεις, αναρωτιέσαι, συνδράμεις στις σκέψεις της ηρωίδας, γελάς με τις περιγραφές της, μα πάνω απ’ όλα προβληματίζεσαι τις πταίει. Η αφήγηση μιας έντονης ζωής γεμάτης αλήθειες, χαρές, λύπες, έρωτες και εραστές, χιούμορ, ελπίδες, νοσταλγία, μοναξιά και εποχές που περνούν και δεν ξανά γυρνούν.\nΤο τελευταίο τηλεφώνημα που θα λάβει η Αρετή θα σε αφήσει να περιμένεις… και να περιμένεις… και να περιμένεις… Μέχρι να ανάψουν τα φώτα, να σκουπίσεις ελαφρά τα μάτια σου, και να συγχαρείς τη Στέλλα Παπαδημητρίου χωρίς να σε νοιάζει πια να μάθεις το κάτι παραπάνω, να αναλύσεις τίποτα ή να σκεφτείς άλλο. Ίσως το μόνο που θα μπορούσε να λειτουργήσει καθαρτήρια να ήταν η ζεστασιά μιας αγκαλιάς.\nΗ παράσταση «Η Προίκα», με τη Στέλλα Παπαδημητρίου σε κείμενο Μπέτυς Μαγρίζου, παρουσιάζεται κάθε Δευτέρα και Τρίτη στις 19:00 στο θέατρο Αλκμήνη. Μια παράσταση που αξίζει να παρακολουθήσεις. Ίσως εσύ προλάβεις να νικήσεις το χρόνο.\nΠροηγούμενο άρθροΝοέμβριος 2016\nΕπόμενο άρθροΣπουδαίοι Φωτογράφοι ~ Elliot Erwitt: Ο Λάτρης της οικουμενικότητας της φωτογραφικής στιγμής!


«Σημαντικό που ξεκινήσαμε με νίκη» - Πολο - gavros.gr\n«Σημαντικό που ξεκινήσαμε με νίκη»\nΣάββατο, 13 Οκτωβρίου 2018 - 18:54\nΣε εξαιρετική κατάσταση έδειξε ότι βρίσκεται ο Πάουλο Ομπράντοβιτς. Ο πολίστας του Ολυμπιακού στην αναμέτρηση κόντρα στον Απόλλωνα Σμύρνης ήταν ο πρώτος σκόρερ του Θρύλου με 3 τέρματα. Μάλιστα είχε εξαιρετική παρουσία και στην αμυντική λειτουργία των «ερυθρολεύκων».\nΜετά το τέλος της αναμέτρησης στο κολυμβητήριο της Γλυφάδας στις δηλώσεις του τόνισε ότι είναι σημαντικό που ο Ολυμπιακός ξεκίνησε θετικά και το φετινό πρωτάθλημα.\n«Είναι σημαντικό που ξεκινήσαμε με νίκη. Έχουμε πολλές δυνατότητες να είμαστε καλύτεροι σε άμυνα και επίθεση. Δεν ήμασταν τόσο αποτελεσματικοί στο σκοράρισμα, ήμασταν κουρασμένοι από την προετοιμασία για τον αγώνα της Τετάρτης ο οποίος θα είναι πολύ δύσκολος. Οι Ιταλοί παίζουν πολύ επιθετικά και πρέπει να είμαστε απόλυτα προετοιμασμένοι, να είμαστε όλοι υγιείς και συγκεντρωμένοι ώστε να ξεκινήσουμε με νίκη και στο LEN Champions League».\n«Τώρα έρχονται οι πρωταθλητές Ευρώπης»\nΝίκη για την Βερόνα στην Ιταλία και ειδική αναφορά στον Θρύλο ενόψει του ματς της Τετάρτης (17/10).\nΟ προπονητής της Βερόνα, Μάρκο Μπαλτινέτι αναφέρθηκε στην αναμέτρηση της ερχόμενης Τετάρτης.\nΟ Ολυμπιακός επικράτησε άνετα του Απόλλων Σμύρνης με 11-3 έχοντας στο μυαλό του το ματς με την Βερόνα.\nΜε Ομπράντοβιτς και Πάβιτς κόντρα στον Απόλλωνα\nΟι δύο ξένοι που θα χρησιμοποιήσει ο Θοδωρής Βλάχος στο ματς της πρεμιέρας του πρωταθλήματος.